Lavrov: U januaru pregovori sa Vašingtonom o bezbednosnim garancijama - 22.12.2021, Sputnik Srbija\nMinistar spoljnih poslova Sergej Lavrov ne veruje da SAD i NATO ignorišu ruske inicijative o bezbednosnim garancijama i dodao da će početkom januara sledeće... 22.12.2021, Sputnik Srbija\n„Ne bih rekao da se naše inicijative (o bezbednosnim garancijama) ignorišu“, rekao je on u intervjuu za RT.„Juče je o tome detaljno govorio predsednik (Vladimir) Putin. Govoreći na proširenom kolegijumu Ministarstva odbrane, pomenuo je da je tokom poslednjeg telefonskog razgovora, video-konferencije sa predsednikom (SAD Džozefom) Bajdenom oni razgovarali o toj temi. Predsednik Bajden izrazio je spremnost da sagleda one zabrinutosti koje je pokrenula ruska strana“, rekao je ministar i dodao da je Rusija predstavila „svoje viđenje mogućih sporazuma“.Ministar je naveo da se Moskva nada da će u januaru održati sastanak sa NATO-om o bezbednosnim garancijama, a Moskva će takođe izneti pitanje bezbednosnih garancija na platformu OEBS-a.Lavrov je istakao da će početkom januara 2022. biti održana prva runda pregovora Rusije i SAD o bezbednosnim garancijama.On je nazvao poslovnom reakciju SAD na predloge Rusije o bezbednosnim garancijama.„Što se tiče prave reakcije, ne retoričke... već prave reakcije naših američkih kolega, rekao bih da je poslovna. Održan je niz razgovora na nivou spoljnopolitičkih pomoćnika predsednika Rusije i Sjedinjenih Američkih Država, a kao rezultat još jednog kontakta, u suštini su dogovoreni organizacioni modaliteti daljeg rada“, dodao je ministar.Prema njegovim rečima, pregovori Rusije sa SAD i NATO-om o bezbednosnim garancijama ne mogu biti beskrajni.„Naravno, mnogi se pitaju ‘šta ako’? Amerikanci su rekli da su u našim dokumentima sadržane brojne zabrinutosti, spremni su da razgovaraju, a jedan deo je neprihvatljiv... Oni i sami imaju svoje zabrinutosti. Mi smo spremni da ih razmatramo, ali nam još nisu predstavljene“, rekao je Lavrov.Kako je naveo, ukoliko postoji razumevanje po organizacionoj strani stvari o sadržaju pregovora, ima još mnogo posla.„Ali, kako je rekao predsednik, on ne može da se vodi beskrajno“, zaključio je Lavrov.Rusija je 17. decembra objavila nacrte sporazuma sa Sjedinjenim Američkim Državama i NATO-om koji, između ostalog, uključuju odredbe o uzajamnim garancijama bezbednosti u Evropi, o nerazmeštanju raketa srednjeg i kratkog dometa u uzajamnom dometu i o odbijanju daljeg širenja NATO-a na istok, uključujući i za račun bivših republika SSSR-a.Dokumenti su već predati Vašingtonu i njegovim saveznicima. U jednoj od tačaka nacrta predlaže se da NATO pruži garancije neširenja Alijanse na teritoriju Ukrajine. Kako je ranije izjavio zamenik ministra spoljnih poslova Rusije Sergej Rjabkov, ako NATO i SAD ne reaguju na zahteve Rusije za bezbednosnim garancijama, to bi moglo dovesti do nove runde konfrontacije.\nrusija, sergej lavrov, nato, bezbednost, sad, garancije\nMinistar spoljnih poslova Sergej Lavrov ne veruje da SAD i NATO ignorišu ruske inicijative o bezbednosnim garancijama i dodao da će početkom januara sledeće godine biti održana prva runda pregovora Rusije i SAD o bezbednosnim garancijama.\n„Ne bih rekao da se naše inicijative (o bezbednosnim garancijama) ignorišu“, rekao je on u intervjuu za RT.\n„Juče je o tome detaljno govorio predsednik (Vladimir) Putin. Govoreći na proširenom kolegijumu Ministarstva odbrane, pomenuo je da je tokom poslednjeg telefonskog razgovora, video-konferencije sa predsednikom (SAD Džozefom) Bajdenom oni razgovarali o toj temi. Predsednik Bajden izrazio je spremnost da sagleda one zabrinutosti koje je pokrenula ruska strana“, rekao je ministar i dodao da je Rusija predstavila „svoje viđenje mogućih sporazuma“.\nMinistar je naveo da se Moskva nada da će u januaru održati sastanak sa NATO-om o bezbednosnim garancijama, a Moskva će takođe izneti pitanje bezbednosnih garancija na platformu OEBS-a.\n„Planiramo da u dogledno vreme, želimo to da uradimo i u januaru, da iskoristimo pregovaračku platformu za razgovor o drugom dokumentu – nacrtu sporazuma između Rusije i zemalja NATO-a (o bezbednosnim garancijama)“, objasnio je Lavrov.\nLavrov je istakao da će početkom januara 2022. biti održana prva runda pregovora Rusije i SAD o bezbednosnim garancijama.\nOn je nazvao poslovnom reakciju SAD na predloge Rusije o bezbednosnim garancijama.\n„Što se tiče prave reakcije, ne retoričke... već prave reakcije naših američkih kolega, rekao bih da je poslovna. Održan je niz razgovora na nivou spoljnopolitičkih pomoćnika predsednika Rusije i Sjedinjenih Američkih Država, a kao rezultat još jednog kontakta, u suštini su dogovoreni organizacioni modaliteti daljeg rada“, dodao je ministar.\nPrema njegovim rečima, pregovori Rusije sa SAD i NATO-om o bezbednosnim garancijama ne mogu biti beskrajni.\n„Naravno, mnogi se pitaju ‘šta ako’? Amerikanci su rekli da su u našim dokumentima sadržane brojne zabrinutosti, spremni su da razgovaraju, a jedan deo je neprihvatljiv... Oni i sami imaju svoje zabrinutosti. Mi smo spremni da ih razmatramo, ali nam još nisu predstavljene“, rekao je Lavrov.\nKako je naveo, ukoliko postoji razumevanje po organizacionoj strani stvari o sadržaju pregovora, ima još mnogo posla.\n„Ali, kako je rekao predsednik, on ne može da se vodi beskrajno“, zaključio je Lavrov.


Krajem 1980-tih, više od 27 miliona Amerikanaca uživali su gledati patnje i muke izmišljene porodice vlasnika Texas naftne industrije, porodice Ewings u hit TV show'u Dallas. Jasno, porodični biznis može biti bogat dramom, ali moguće je dobiti pouke za druge kompanije.\n10 najgorih poslovnih odluka velikih kompanija!\nBiznis čine odluke. Prave i pogrešne. Ali neke odluke su kompanije koštale svijetle budućnosti i milijardi dolara. Evo primjera pogrešnih poslovnih odluka koje su donosile danas velike i uspješne kompanije.


Portal Sarajevo-RS.com - Održana Akademija gusala na Filozofskom fakultetu\nsreda, 31 maj 2017 16:52\nUdruženje guslara i epskih pjesnika Republike Srpske organizovalo je danas Akademiju gusala na temu: "Novi život naših besmrtnika", koja je održana na Filozofskom fakultetu Univerziteta u Istočnom Sarajevu.\nČetvrt vijeka od početka rata u Bosni i Hercegovini prošlo je, a srpski narod na ovim prostorima nema jasnu predstavu o dimenziji sukoba koji je prerastao u otadžbinski rat i koji je spasio biološki opstanak našeg naroda zapadno od rijeke Drine, rečeno je na današnjoj akademiji.\nPredsjednik Udruženja guslara i epskih umjetnika Republike Srpske Zoran Rebrinović rekao je novinarima je ovo udruženje nastalo 9. januara 2013. godine sa ciljem da se posveti opjevavanju odbrambeno-otadžbinskog rata i očuvanjem kulturne baštine srpskog naroda, te na jačanju nacionalne svijesti.\nRebrinović kaže da je ovo prva Akademija koja je posvećena tome i ciljna grupa su mladi, odnosno đaci i studenti.\n"Prošlo je četvrt vijeka od početka rata u BiH kada je srpski narod nije ni slutio da će se doći do ovakvih sukoba i nesagledivih posljedica i razmjera, pogotovo ratnih i posljeratnih dešavanja", ističe Rebrinović i dodaje da su na ovoj akademiji radili u prethodne dvije godine.\n"Odlučili smo da počnemo upravo sa Pala jer želimo da sve pođe iz Srpskog Sarajeva, a u narednih mjesec ipo dana imaćemo promociju pjesme "Junska neprijateljska ofanziva na Ilijaš 1995. godine" koju je opjevao guslar Kosta Plakalović", rekao je Rebrinović.\nPjesma će biti promovisana i u Istočnom Novom Sarajevu, Bijeljini i Zvorniku.\nProfesor srpskog jezika i književnosti na Filozofskom fakultetu na Palama prof.dr Saša Knežević novinarima je rekao je potreba za pamćenjem i čuvanjem ono što ih je nagnalo da kroz različite vidove okupljanja, razgovora i progovora o onome što se ne smije nikako zaboraviti i ostati duboko urezano u nacionalni identitet.\n"To se gubi i nestaje sa dolaskom mlađih generacije koje prosto nemaju sjećanje na rat. Sve naše nove generacije studenata su djeca koja su rođena poslije rata", ističe profesor Knežević i dodaje da moramo to imati na umu, te da im trebamo objasniti o tome šta se zaista dešavalo u ratu.\nProfesor Knežević ističe da je jedan od glavnih ciljeva to da se u budućnosti raspisuju konkursi i da se ljudi javljaju koji imaju pjesme, te da se na taj način sve naredne generacije kroz epsku poeziju upoznavaju sa dešavanjima u proteklom odbrambeno-otadžbinskom ratu.\nOn napominje da su udžbenici za djecu veoma loši kada je u pitanju novija istorija, jer se, prema njegovim riječima, ona skoro ne izučava.\n"Još uvijek imamo onaj tradicionalističko izučuvanje istorije gdje djeca prvo uče o grčkoj istoriji i starom Rimu, a kad dođe do Prvog svjetskog rata gdje im u jednom pasusu o Gavrilu Principu objasne cijeli rat", navodi Knežević i dodaje kako se opravdavaju činjenicom da protekli rat nije još iskristalisan te da ga zbog toga nema u udžbenicima.\nPoslednji put izmenjenosreda, 31 maj 2017 18:28\nViše iz ove kategorije « Osmi internacionalni festival harmonike "Akordeon art" Završen Osmi internacionalni festival harmonike "Akordeon art" »


KO SU CRNOGORSKE KOMITE?! Predvode ih ljudi kojima smeta SVE ŠTO JE SRPSKO! - Informer\nPatriotsko-komitski savez Crne Gore i navodna grupa građana "Crnogorsko proljeće" za danas su najavili nove antivladine proteste, kojima zahtevaju ostavku premijera Zdravka Krivokapića, zbog najavljenog usvajanja odluke o kriterijumima za sticanje državljanstva prijemom i izmene Zakona o prebivalištu\nKo su zapravo crnogorske komite, čiji protesti su tokom poslednjih pet dana podigli tenzije u ionako rovitoj političkoj situaciji u Crnoj Gori, a kojih se svi odriču.\nPo osnivanju su se predstavili kao "nova politička snaga Crne Gore", koja će se zalagati za evropsku i građansku državu, ali i, kako su naveli, "za pravo crnogorskog naroda da u svojoj državi slobodno razvija svoj identitet, kulturu i veru".\nNa jučerašnjim protestima komitama se pridružila i navodna grupa građana "Crnogorsko proljeće".\n"Crnogorsko proljeće" je fejsbuk grupa koju vodi Nikšićanin Žarko Dragićević.\nInače, Dragićević, književnik i publicista, je nekada bio član Glavnog odbora SDP-a, a u februaru 2008. godine osuđen je na kaznu zatvora u trajanju od 60 dana zbog krivicnog dela – napad na službeno lice u vršenju službene dužnosti, kada je policajca udario nogom u glavu.\nU autorskom tekstu za podgorički portal Anaitika, Dragićević je, izeđu ostalog, napisao da je "teror srpskog nacionalizma u regionu, izmanipulisanim srpskim manjinama u drugim državama, postao ideologija vlasti i opozicije u Srbiji, a probuđeni nacionalizmi u regionu su uzrokovani odraz otpora poretku koji nasilno pokušava da sopstveni državni teritorijalni integritet poistovetii sa enklavama srpskih manjina u susednim zemljama, a potom u krajnjem cilju da proširi granice države".\nCrna Gora komite Žarko Dragićević Tatjana Knežević Perišić\nCrnogorska posla jedan dan nas mrze, pljuju i napadaju a drugi dan traže da im pomognemo. Ali hajde da upitam nešto, šta će nama autoput do Crne gore kad naše srbe hoće da proteraju traktorima?\n/UŽIVO/ ĐOKOVIĆ NEZGODNO PAO i dobro se ugruvao!


Vučević ponovo izabran - ostaje gradonačelnik Novog Sada: Plan novi most, novi Spens, ostanak mladih...\nZa Vučevića je, od 78 odbornika, glasalo 70, šest je bilo protiv i dva glasa bila su nevažeća\nDosadašnji gradonačelnik Novog Sada Miloš Vučević ponovo je izabran na tu funkciju.\nZa Vučevića je, od 78 odbornika, glasalo 70, šest je bilo protiv i dva glasa bila su nevažeća. Vučević se obratio odbornicima Skupštine grada Novog Sada i poručio da "Novi Sad nijedan dan nije pretrpeo čekajući izbor gradonačelnika".\nZahvalio je koalicionim partnerima, kolegama sa liste i poručio "da će se boriti za Novi Sad".\nOn je istakao i da je u Novom Sadu stopa nezaposlenosti ispod šest odsto, što je istorijski minimum".\n"Za mene ne može da bude utešna nagrada ovaj izbor. To je za mene velika privilegija i velika obaveza, ne osećam milimetar prostora da neko nipodaštava funkciju gradonačelnika Novog Sada", odgovorio je Vučević na pitanje novinara kako komentariše to što je u prethodnom periodu viđen na brojnim drugim, državnim, funkcijama.\ndunav most Novi Sad spens


Vinarstvo i vinogradarstvo značajan privredni potencijal Srbije - AgroSmart\nVinarstvo i vinogradarstvo značajan privredni potencijal Srbije\nU Privrednoj komori Vojvodine održana je onlajn konferencija „ Vinarstvo i vinogradarstvo kao privredni potencijal u Srbiji“. Nacionalna strategija razvoja vinarstva i vinogradarstav, mogućnost osnivanja Instituta za vinogradarstvo i aktuelni podsticaji države samo su neke od tema o kojima se razgovaralo.\nU ime organizatora konferencije sekretar Udruženja poljoprivrede Privredne komore Vojvodine Mladen Petković istako je da će Privredna komora Vojvodine biti partner u procesu razvoja i sprovođenja te strategije. Pozdravljajući učesnike predsednik Privredne komore Vojvodine Boško Vučurević istakao je da je komora mesto okupljanja privrednika i da će i dalje nastaviti da pomaže razvoj i promociju vojvođanskih vinara.\nGovoreći o usvojenoj Strategiji o vinrstvu i vinogradarstvu – dokumentu koji je Vlada Srbije usvojila prošle sedmice Dragan Krgović , vinarija „ Krgović“ , koji je i sam dao doprinos u njenom kreiranju istakao je da je ovaj dokumenat važan jer se donosi prvi put a vinarstvo je prepoznato kao strateška grana.\nMarko Malićanin, predesednik Saveza vinara i vinogradara Srbije istako je da je usvojena strategija obradovala sve one koji pripadaju toj branši jer je godina na izmaku teška, a kako je istakao čeka nas i težak oporavak. Upravo strategija je definisala i set mera- pravilnik o podsticajima koji su već u primeni i značajno su olakšali vinogradarima čitavu godinu. Posebni ciljevi u startegiji određeni su prema razvoju proizvoda koji se odnose na identitet. Utvrđeni je potreba i za prilagođavanjem obrazovnog i naučnog segmenta prema usmerenom proučavanju ove grane.\nAleksandar Vinčić , vinarija „Vista Hil“ istakao je da su se u stvari vinari skupili oko zajedničke ideje i iz toga je i nastalo Udrženje „ Srem- Fruška Gora“ te se preko pojedinaca i udruženja ideje zaokružuju u Savezu i realaizuju u zakonskim okvirima.\nPosle prepoznavanja značaja razvoja vinarstva postavlja se pitanje da li je sazrelo vreme da otvaranjem Instituta za vinarstvo i vinogradarstvo. Prof. dr Dragoslav Ivanišević istakao je da je ovo vreme, dugoročno gledano, pozitivnog trenda za srpsko vinartsvo. Formiranjem strategije ističe Ivanišević krenulo se od polaznih činjnica a svakako je kaže potrebno prilagoditi obrazovni sistem ovoj oblasti.\nUčesnici konferencije govorili su i o aktuelnim podsticajima i kao i novim tržištima i mogućnostima za plasiranjem proizvoda na tržišta kja nisu dovoljno eksploatisana.\nGordan Bašić, predsednik Udruženja „ Srem – Fruška Gora“ govorio je o značaju izvoza domaćih vina na tržište Kine, udruživanju i pronalaženju partnera na tamošnjim tržištima.\nKonferenciju održanu u Privrednoj komori Vojvodine pratila je i publika preko platforme expoonline.rs koja je aktivna i relaizuje programe tokom onlajn međunarodnog sajma poljoprivrede.


Srpskoj ne prijeti bankrot – Zvornik Danas\nNaslovna/VIJESTI/Ekonomija/Srpskoj ne prijeti bankrot\nBANJALUKA – Predsjednik Vlade Republike Srpske Željka Cvijanović tvrdi da Srpskoj ne prijeti bilo kakav bankrot i da su to nerealne priče opozicije.\n„Opozicija se ovom pričom bavi nekoliko godina, od senzacionalističkih najava kako neće biti plata i penzija. To je velika laž jer su penzije povećane za 11,5 odsto za moja dva mandata, a penzioneri su uvedeni u trezorski sistem i dobili poziciju broj jedan“, rekla je Cvijanovićeva i podsjetila da su u Srpskoj povećavane i plate.\nOna je za „Euroblic“ izjavila da je aranžman sa Međunarodnim monetarnim fondom /MMF/ samo jedna od vrijanti da se rastereti finansijska situacija.\n„Opozicionari bi proveli dan u parku jer znaju da sada dolazi vrijeme finansijske stabilizcije. To ih užasava jer ne žele da vide da institucije Srpske rade svoj posao i da budžet izvršava obaveze“, dodala je Cvijanovićeva, napomenuvši da se sa MMF-om ne razgovara o smanjenju plata i administracije.\nOna je ocijenila da su protesti opozicije besmisleni, ali da su odlučili da „izvuku još jedno od sredstava u svom arsenalu političkog ponašanja, vjerovatno svjesni činjinice da gube politički tonus“.\n„To je anemična grupacija koja nema šta da ponudi građanima Republike Srpske i zadatak vladajućeg bloka je da pokaže da je to tako. Vjerujem da 14. maja neće doći do bilo kakvih nereda jer su organizatori i jednog i drugog događaja svjesni da nose punu odgovornost za dešavanja u okviru onih grupacija koje će im prisustvovati“, istakla je Cvijanovićeva.\nGovoreći o mogućoj rekonstrukciji Vlade Srpske, Cvijanovićeva je rekla da je u ovom trenutku neće biti.\n„Da li će do toga doći do kraja mandata, ne bi bilo čudno, zato što će možda neki ljudi osvojiti načelnička mjesta“, rekla je Cvijanovićeva.\nOdgovarajući na pitanje kada će biti potpisan mehanizam koordinacije u BiH, Cvijanovićeva je rekla da ne zna.\n„Pošto su iz Saveza za promjene prepustili drugima da to rade, umjesto da su nas pitali da li je to što su usvojile institucije Srpske, oni su usvojili to što jesu. Prevarili su i nas i Evropljane i sada se moramo boriti da nešto ispravljamo“, zaključila je Cvijanovićeva.\nbankrot cvijanović srpska


Katarina Šonjić pokreće Employer Branding agenciju Kat on coffe\nKatarina Šonjić na početku karijere tražila se u različitim oblastima, od digitalnog marketinga, prodaje, HR-a i organizacije događaja pa sve do Employer Brandinga – oblasti u kojoj se konačno osećala kao svoj na svom.\nOd te 2017. godine u kompaniji Zuhlke preuzela je sve EB aktivnosti, što joj je omogućilo da se brzo razvije a, kako dodaje, imala je i sreću da prođe kroz Universumovu Employer Branding akademiju gde je dobila osnovu za kreiranje prve strategije. “Sklapanjem te teorije i mnogo eksperimentisanja u praksi sam kroz 3.5 godine aktivno prošla kroz skoro sve EB procese i dobro upoznala šta znači nositi ovako lepu ali i zahtevnu rolu”, objašnjava ona i dodaje:\nPored toga, od 2019. godine pišem blog Kat on Coffee i trudim se da inspirišem ljude da se bave ovom oblašću, ili da barem obrate pažnju na nju. Prošle godine sam kreirala i svoj prvi autorski kurs Uvod u Employer Branding svet sa Kat koji je lep start i početak za sve koji žele da upoznaju ovu oblast malo više. Trudila sam se da bude praktičan i da bude kurs koji bih i ja volela da prođem. Njegovo kreiranje pružilo mi je dodatne izazove ali i priliku da još bolje i dublje razumem kako ceo ovaj prelep svet izgleda.\nBlog i kurs toliko su napredovali da je Katarina odlučila da je vreme za korak dalje i osnovala je istoimenu agenciju koja će se baviti edukacijom i konsultacijama u pomenutoj oblasti. O samom poslu i planovima naše sagovornice razgovaramo u nastavku teksta.\nDomaće tržište ima veliku potrebu za Employer Branding specijalistima – i to je Katarina prepoznala\nIako se poslovno planiranje, a pogotovo pokretanje sopstvenog biznisa, posmatra kao vrlo strukturisan i jasno određen proces, Katarina nam je otkrila da za nju nije postojao jasan trenutak kada je odlučila da je to njen sledeći korak, ali ipak je osetila veliki nalet motivacije zbog pozitivnog feedback-a koji je dobijala. Ona dodaje:\nBlog sam kreirala iz nekih potpuno drugih motiva i ambicija koje su bile orijentisane isključivo na moj izlazak iz komfor zone i skretanje pažnje na ovu temu. Nisam ni mogla da sanjam da ću sada pisati iz ove pozicije.\nIpak, da bi to ostvarila, naša sagovornica morala je da napusti sigurnost stabilnog posla u kompaniji i to je, kaže, bio prilično strašan i izazovan proces, pogotovo kada se uzme u obzir da je to mesto u okviru kog je bila zadovoljna i gde se sjajno razvijala. “Pritom, vezana sam za članove tima i to je dodatno otežalo ceo proces odlučivanja”, objašnjava ona i dodaje:\nPri donošenju ovakvih odluka smatram da je mnogo važno da se okrenemo sebi i stvarima koje su nam zaista važne. Proces je jako turbulentan jer postoje dani kada si najmotivisanija osoba na svetu, kao i dani kada se pitaš šta ti je to trebalo u životu. Definitivno sam mnogo naučila o sebi dok sam vagala i planirala svoj karijerni razvoj.\nTrenutna situacija koja se ogleda u povećanoj digitalizaciji i nezasićenju tržišta po pitanju Employer Branding-a su mi dodatno dali znak da je možda ovo idealan trenutak za start nove priče. Takođe, velika motivacija dolazi i iz želje da se povežem sa drugim tržištima i internacionalnim ekspertima, što se već sada dešava.\nUskoro stiže nova radionica, a u drugoj polovini godine i specijalan događaj\nCilj za Kat on coffee agenciju biće sledeći: pomoći poslodavcima da pravilnom postavkom EB procesa naprave velike pomake i ostvare željene rezultate. “Razumevanjem ove oblasti želim da podignem svest o važnosti brige o zaposlenima, iskrenoj i prilagođenoj komunikaciji i pomognem da na našim prostorima imamo još više uspešnih i sjajnih primera. Takođe, želim da doprinesem da veći broj talenata može da ostvari svoj potencijal u matičnoj zemlji, kao i da se smanji broj ljudi koji odlazi, jer ne može da pronađe posao”, navodi Katarina i dodaje:\nSebe posmatram kao enabler-a, osobu koja treba da pruži podršku organizaciji ili pojedincu da bolje razumeju EB, i da dalje samostalno nastave da implementiraju zdrave prakse i naravno ostvaruju svoje ciljeve.\nU ovom trenutku sam se fokusirala na tri strima: edukaciju (kreiranjem autorskih kurseva, radionica i mentorskog programa želim da prenesem neke osnovne koncepte i prakse kroz koje sam i sama prošla), projekte (pomažem u procesu kreiranja strategije ili uspostavljanja procesa kako bi se ostvarile dobre osnove u organizacijama) i podršku (kroz konsultacije ili pronalaženje idealnih kandidata za EB rolu).\nNaša sagovornica ističe i da se za ovu godinu fokusirala na Srbiju, iako u budućnosti želi da se poveže i sa drugim tržištima. “Ipak, smatram da je važno da krenem od primera i situacija koje su mi već poznate, da vidim i osetim svoj doprinos, pa da onda idem dalje. U regionu sam trenutno veoma povezana i sa Hrvatskom, koja ima veoma slične izazove na koje nailazim u Srbiji”, ističe ona i dodaje da je u kontaktu i sa jednim startapom iz Poljske koji radi asesment employer brenda, i pomaže im tako što daje inpute o domaćem tržištu i regionu, kako bi se proizvod prilagodio. “Uskoro ću i zvanično imati partnersku licencu koja će omogućiti globalnu perspektivu”, objašnjava naša sagovornica i dodaje:\nTrenutno radim na dva projekta sa klijentima koji žele da uspostave EB procese, što me izuzetno raduje i mnogo sam srećna kada dođem u okruženje u kom se već prepoznaje važnost ove oblasti. Pored toga, vodim računa o polaznicima mog prvog online kursa, koji su već krenuli sa implementacijom nekih praksi, što me baš posebno ispunjava.\nU periodu koji sledi, otkriva Katarina za kraj, planira i novu radionicu za koju kaže da donosi jedan nov koncept na naše tržište i direktno povezuje kreiranje nekog brenda kroz njegove ambasadore (što je, kaže, njena trenutno omiljena tema), a u drugoj polovini godine stiže i jedan događaj o kome ćemo pričati u nekom od narednih tekstova. Do tada, pratite njen blog – već sada možete pronaći mnogo zanimljivih stvari.\nKat on coffe


Tramp: Nije bilo dogovora između Trampa Mlađeg i ruske advokatice - Sputnjik Srbija\n19:49 13.07.2017 Preuzmite kraći link\nPredsednik SAD Donald Tramp i predsednik Francuske Emanuel Makron sastali su se danas u Parizu uoči proslave Dana pada Bastilje i stogodišnjice ulaska SAD u Prvi svetski rat.\nAmerički predsednik je na zajedničkoj konferenciji za medije nakon sastanka prvi put javno komentarisao skandal u vezi sa sastankom njegovog sina sa advokatom iz Rusije 2016.\nTramp je naglasio da advokatica sa kojim se Donald Tramp Mlađi sastao 2016. nije advokatica ruske vlade. Tramp je rekao da je taj sastanak bio kratak i da nije doneo rezultate.\nTramp Mlađi je u utorak objavio elektronsku prepisku o sastanku sa Natalijom Veselnjickom i navodnom razgovoru o kompromitujućim informacijama o tadašnjoj predsedničkoj kandidatkinji i Trampovoj suparnici Hilari Klinton.\nVeselnjicka odbacuje bilo kakve veze sa Kremljom i insistira na tome da nikada nije imala poverljive informacije o Klintonovoj, niti je imala nikakvu nameru da nanese štetu reputaciji bivše predsedničke kandidatkinje.\nadvokat, Donald Tramp Mlađi, Donald Tramp, Francuska


Pet dana juna - više od dva miliona KM! Žurnal - Jedina slobodna teritorija\nOmiljena IT firma Republike Srpske: Pet dana juna - više od dva miliona KM!\nObjavljeno: 23.06.2019. u 11:06h\nSamo pet dana juna i pet javnih nabavki bilo je potrebno Prointeru da sklopi ugovore teške čak 2.048.905 KM sa PDV-om!\nI dok vlastodršci i direktori javnih bahato troše javni novac i sklapaju preskupe IT ugovore, “Prointer” može da se pohvali milionima. Za samo pola godine uknjižio je šezdesetak tendera vrijednih 10.230.605 KM sa uračunatim porezom na dodatu vrijednost!


Arno Gujon: Dobijam preteće poruke Albanaca! - Smedia\nArno Gujon: Dobijam preteće poruke Albanaca!\n05.12.2017 | 16:08\n05.12.2017 | 16:18\nGRAČANICA - Medijska hajka protiv mene koja je započela gostovanjem na N1 televiziji nasatavlja se pretećim porukama Albanaca koje prenose albanski mediji na Kosovu.\n- Hajka protiv mene se nastavlja i dovodi me u neposrednu opasnost. Jer, što je najgore, na Kosovu i Metohiji je sve moguće. A ono što smeta Albancima sa KiM i albanskim medijima koji mi upućuju pretnje jeste to što govorim o teškoj humanitarnoj situaciji u kojoj žive Srbi na Kosovu i Metohiji. Jasno je da im...\nBrojaće 5.000 vojnika, a budžet koji ima razbesneće svakog građanina u Srbiji!\nU prostorijama Regionalnog centra za obrazovanje u Nišu večeras od 18 sati, beogradski portal Mašina u saradnji sa Udruženim pokretom slobodnih ...\nNiška grupa BOHEMIJA novim singlom ISTINE najavljuje drugi studijski album\n"Nasmeši se i reši se?" biće objavljen u februaru 2019. godine.\n"Danas je umrlo međunarodno pravo"\nGeneralni sekretar predsednik Srbije Nikola Selaković rekao je povodom formiranja kosovske vojske da je danas “umrlo međunardono pravo“. Kako je rekao, ...\nRakić besan: Pogazili su rezoluciju 1244 i bezbednost na Kosovu!\nPredsednik Srpske liste i šef Kriznog štaba Goran Rakić kazao je da odluka o osnivanju Vojske Kosova oredstavlja pucanj u mir.


Bliska interakcija između političara i predstavnika medija je neizbežna, rekao je danas bivši britanski premijer Toni Bler pred Levisonovom komisijom koja ispituje\netiku u medijima.\nBler, koji je bio premijer između 1997. i 2007, kum je jednom od Merdokove dece i više kolega opisalo je njegovu bivšu laburističku vladu kao blisku Merdokovoj medijskoj grupi.\nBler je u današnjem iskazu rekao da je "neizbežno" da postoji "bliska interakcija" između vodećih političara i glavnih ličnosti u medijima ". To je uvek bio slučaj i uvek će biti slučaj", rekao je Bler.\nOn je rekao da bi bilo "čudno" kada vodeći političari i vodeći novinari ne bi imali takve "interakcije". On je, međutim, dodao da upotreba novina kao instrumenta političke vlasti stvara vezu koja je "nezdrava".\nSudija Brajan Levison ispituje zašto britanski političari nisu uspelil da spreče aktivnosti Merdokovog tabloida i da li je možda to zato što su bili suviše bliski sa medijima u zemlji, ili suviše uplašeni a da bi im se suprotstavili.


U Ministarstvu poljoprivrede počinju finalni pregovori sa predstavnicima "Tenisa" | Novosti.RS\nU Ministarstvu poljoprivrede počinju finalni pregovori sa predstavnicima Tenisa\n13. 09. 2016. u 10:55\nKlemens Tenis pokazuje svoje proizvode Aleksandru Vučiću\nPREDSTAVNICI nemačke mesne industrije "Tenis" započinju danas pregovore sa nadležnima u Ministarstvu poljoprivrede, oko budućih ulaganja u našoj zemlji. Kako "Novosti" saznaju, trebalo bi da "padnu" prvi i konkretni dogovori oko toga šta je sve nemačkim investitorima potrebno kako bi tovili svinje u Srbiji.\n- Najbitnije je da se investicija nastavlja, a Ministarstvo je uzelo da uradi neophodne korake za nastavak tih ulaganja - rekao je za "Novosti" Branislav Nedimović, ministar poljoprivrede i zaštite životne sredine. - Predstavnici "Tenisa" danas će biti kod nas na sastanku, a trebalo bi da razgovaramo o konkretnim rokovima, gde da budu farme, koliko da ih bude i kako će da se radi.\nSAVREMENI OBJEKTI NEMCI su zainteresovani za izgradnju do 20 tehnološki najsavremenijih farmi svinja u Srbiji. Svaka od njih trebalo bi da ima kapacitet 2.500 krmača i isporučivala bi 65.000 tovljenika godišnje. Investicija po svakoj farmi iznosiće oko 21 milion evra.\nUpravo zbog tog, dugoročnog zakupa, bivša vlada bila je na "tapetu" mnogih poljoprivrednih udružnja, koja su govorila da se Zakon o poljoprivrednom zemljištu menja, upravo zbog nemačkih investitora, kojima će se omogućiti da uzmu u zakup najbolju zemlju. S druge strane, pojedini ratari upozoravaju da će zbog davanja u zakup Tenisu, srpski paori ostati bez mogućnosti zakupa državnih oranica. Srbija je u decembru 2015. godine usvojila Zakon o poljoprivrednom zemljištu, koji je pravni okvir za zakup po osnovu investicije. Vlada Srbije usvojila je i prateću Uredbu o uslovima, načinu i postupku za ostvarivanje prava prvenstva zakupa.\nIpak, nemački investitor ima stav da njegova ulaganja neće "ugušiti" srpskog stočara, već će mu omogućiti da više proizvodi, ali i kome da plasira svinje. I sam vlasnik "Tenisa" najavio je da je rad da uđe na naše tržište i investira oko 300 miliona evra, u narednih pet godina. A, prihode od posla u Srbiji ulagao bi za nove investicije u srpsko svinjogojstvo.\nProjekat "Tenis" započet je u decembru 2014. godine, a 27. aprila 2015. godine potpisan je memorandum o razumevanju između kompanije "Tenis" i Republike Srbije. Iako su od tada, postavljani razni rokovi za početak izgradnje farmi, to se još nije dogodilo. Nadležni u Srbiji, međutim, smatraju da su investicije ove kompanije sada - više nego izvesne.


Udruzenja.info | MUP zabranio skup organizacije Falun Gong\nPosted at h in Odnos države i udruženja, Praksa, Praksa, Prava i Slobode, Sloboda izražavanja, Sloboda okupljanja\tby\tAdmin\nMUP Srbija zabranio je skup organizacije Falun Gong planiran za 24. februar ispred kineske ambasade a kojim su hteli da pozovu vlasti u da prestanu sa progonom njihovih članova.\nPlanirano je bilo da se skup „Pet do 12 za ljudska prava u Kini“ istovremeno održi u Beogradu, Zagrebu i Ljubljani i da se apeluje se na Komunističku partiju Kine da prekine progon aktivista ove organizacije u Kini.\n„Iako je policija više puta mogla da se uveri da je Falun Gong nenasilna grupa građana, MUP Srbije je zabranio uredno prijavljeni javni skup u Beogradu. Zvanično obrazloženje glasi: ‘Obzirom da postoji mogućnost da se na prostoru prijavljenom za održavanje javnog okupanja okupi veći broj državljana NR Kine koji borave u Republici Srbiji, radi obeležavanja Nove Godine po kineskom kalendaru, a koji su suprotnih stavova od od pristalica Falun Gong postoji opasnost da dođe do međusobnog sukoba čime bi se ugrozila bezbednost ljudi i imovine na navedenom prostoru“, navodi se u saopštenju organizacije.\nDeportovani svi aktivisti Falun Gonga\nČlan Falun Gonga: Srbija se ponela autokratski\nOni ističu da ovakvo obrazloženje MUP-a nije logično, jer je Kineska Nova godina obeležena sedam dana ranije, 16. februara.\nIstiču da je zabrana došla uprkos apelu Kuće ljudskih prava upućenom MUP-u da preispita delovanje prema aktivistima Falun Gonga u Srbiji. „Ovo je deseti put da je aktivistima Falun Dafe zabranjeno javno okupljanje, brojeći od 2014. godine, kada je u Srbiji održan samit Kine i 16 zemalja, iako su takvi skupovi godinama unazad nesmetano održavani bez ugrožavanja bezbednosti na raznim lokacijama u Beogradu, uključujući i kinesku ambasadu“.\nU svom saopštenju podsećaju na stav Komiteta pravnika za ljudska prava da MUP tada nije postupio prema zakonu i da konstantno oduzima aktivistima Falun Gonga jedno od osnovnih ljudskih prava, a to je pravo na slobodno okupljanje, garantovano Ustavom Srbije.\nUstavni sud Srbije je tri godine nakon Samita Kine i 16 zemalja u Beogradu i zabrane skupova u to doba, doneo odluku o povredi prava aktivista.


Zatvoren drugi sajam knjiga u Andrićgradu\nFoto: Ilustracija | Zatvoren drugi sajam knjiga u Andrićgradu\nSrna 12.07.2017 20:43\nNagrada za izdavački poduhvat godine za Republiku Srpsku pripala je Narodnoj i univerzitetskoj biblioteci Republike Srpske i "Službenom glasniku Republike Srpske", a dodijeljena je danas na ceremoniji zatvaranja Drugog sajma knjiga u Andrićgradu.\nNagrada za izdavački poduhvat godine za Srbiju dodijeljena je Izdavačkoj kući "Katena mundi", a specijalna nagrada izdavaču Književnoj zadruzi Srpskog nacionalnog savjeta Crne Gore iz Podgorice.\nDirektor Narodne i univerzitetske biblioteke Republike Srpske LJilja Petrović Zečić rekla je da je kritičko izdanje knjige "S planine i ispod planine i druga proza" obuhvaćeno sa 40 tekstova Petra Kočića.\n"Vjerujemo da je ova knjiga veliki doprinos kulturi i nauci u srpskom jeziku i književnosti i da će otvoriti neke nove puteve za Kočića, jer svakodnevno pokazuje osobine Kočićevih junaka", istakla je Zečićeva.\n"Nagrada Sajma u Andrićgradu je posebna. Svi smo mi Srbi iz Crne Gore vezani za ove prostore, za ovaj narod, koji je propatio kroz istoriju. Mi smo jedan narod i institucija koja posmatra srpski narod kao nedjeljiv. Ovo je dokaz da mi kao Izdavač koji radi na polju kulture, izdvaštva, umjetnosti radimo nešto što je od srpskog značaja", istakao je Dubak.\nDirektor Izdavačke kuće "Katena mundi" Branimir Nešić rekao je da nagrada pričinjava veliku čast, što je prepoznao značaj i vrijednost te knjige.\n"U 12 poglavlja se pojavljuje srpski nacionalni identitet. Shvatili smo da je temelj našeg identiteta slobodarsko demokratska tradicija i zato je značajnije što se ova nagrada dodjeljuje u Andrićgradu", naglasio je Nešić.


HRV traži da Pakistan zaštiti šiite\nPakistan treba "hitno da deluje" da bi zaštitio manjinske šiitske muslimane od sve brojnijih sektaških napada sunita, poručuje "Human rights watch".\nNajmanje 320 šiita ubijeno je u ciljanim napadima ove godine širom Pakistana, među kojima više od 100 u jugozapadnoj pokrajini Balokistan, većinom pripadnika zajednice Hazara, navodi se u saopštenju ove organizacije sa sedištem u SAD.\n"Pogubni napadi na šiitske zajednice širom Pakistana eskaliraju", upozorio je direktor odsjeka za Aziju u HRV Bred Adams.On je ocijenio da stalni neuspjesi vlade u hapšenju napadača ili gonjenju ekstremističkih grupa koje organizuju takve napade ukazuju da je ona ravnodušna pred tim krvoprolićem.\nSunitske militantne grupe, kao što je navodno zabranjena Laškar-e Jangvi, operišu nekažnjivo širom Pakistana, pred čim pakistanske službe za sprovođenje zakona zatvaraju oči, navodi HRV.\nGrupa Laškar-e Jangvi važi za najekstremniji sunitski ogranak, koji je optužen za ubijanje na stotine šiitskih muslimana pošto je osnovan početkom '90-ih godina prošlog vijeka, a tadašnji predsjednik Pervez Mušaraf je zabranio tu grupu 2001. godine.\nAdams je rekao da je prošlomjesečno hapšenje lidera tog ogranka Malika Išaka, koji je optužen da je ubio oko 70 ljudi, "važan test za pakistanski sistem krivičnog pravosuđa", dodavši da "pakistanska vlada ne može da stoji skrštenih ruku sa strane dok se nad šiitima vrši pokolj širom zemlje".\nKako navodi HRV, neke sunitske ekstremističke grupe su poznate kao "saveznici" pakistanske vojske, njenih obavještajnih službi i pridruženih paravojnih grupacija.


Vulin: SDS u pripremama za lokalne izbore | Banjaluka.net\nVulin: SDS u pripremama za lokalne izbore\nNovoizabrani predsjednik banjalučkog odbora Srpske demokratske stranke Predrag Vulin izjavio je da je ova stranka od danas u pripremama za predstojeće lokalne izbore, te da će jedinstvo i snaga gradske organizacije biti glavni pokretač promjena i pobjede Saveza za promjene i SDS-a na tim izborima.\n-Za mene je velika čast, ali i obaveza, što se nalazim na čelu Gradskog odbora SDS-a u Banjaluci i što je SDS sinoć još jednom pokazao jedinstvo i snagu koja se mora manifestovati na predstojećim lokalnim izborima- rekao je Vulin.\nOn je zahvalio kandidatima i delegatima izborne skupštine koja je protekla u fer i demokratskoj atmosferi, saopšteno je i SDS-a.\n-Posebno me raduje što je SDS i ovom skupštinom pokazao svoju demokratičnost i zato se zahvaljujem i svojim protivkandidatima Vesni Ećim Zlojutro i Davoru Šešiću sa kojima ću i ubuduće sarađivati na jačanju SDS-a u Banjaluci, a sve radi pobjede na predstojećim lokalnim izborima- dodao je Vulin.\nOn je zahvalio i medijima zbog pokazanog interesovanja za aktivnosti Gradskog odbora SDS-a u Banjaluci, te izrazio nadu da će ta saradnja biti još bolja.\nPredrag Vulin izbaran je sinoć za predsjednika Gradskog odbora SDS-a u Banjaluci.


Vlada FBiH je na današnjoj sjednici donijela odluku o nabavci 800.000 vakcina protiv koronavirusa u okviru međunarodnog programa, izjavio je federalni ministar zdravstva Vjekoslav Mandić.\nVlada je, naime, usvojila informaciju o potrebi nabavke vakcine za Federaciju Bosne i Hercegovine u okviru COVAX mehanizma.\nMandić je pojasnio da se radi o količini za 40 posto stanovništva, a to je procjena nabavke koju preporučuje WHO.\nIznos po jednoj vakcini je od 10 do 11 dolara, što znači da je upuan iznos oko 13,2 miliona KM: Dužni smo do 31. augusta obavijestiti Ministarstvo vanjskih poslova da ćemo pristupiti ovom programu, a do 15. septembra onda uplatiti 15 posto sredstava odnosno 1.980.000 KM.. Potrebno je, naime, vakcinisati 40 posto stanovništva kako bi dalje došlo do kolektivnog imuniteta – kazao je Mandić.\nOdluku o izdvajanju sredstava iz Tekuće rezerve Budžeta FBiH za 2020. godinu.\nFederalno ministarstvo zdravstva će, u saradnji sa Zavodom za javno zdravstvo FBiH, predložiti Vladi FBiH imenovanje tima koji bi obavljao aktivnosti u vezi s nabavom cjepiva protiv koronavirusa u okviru COVAX mehanizma.\nKako je saopćeno, Vlada podržava aktivnosti nabavke vakcina i kroz drugi mehanizam – Evropski plan za vakcinsianje protiv koronavirusa, čiji je cilj da osigura koordiniranu akciju na nivou Evrope radi zaštite javnog zdravlja osiguranjem optimalnog upravljanja koronavirusom vakcinisanjem populacije u Evropi.


Podnošenje poreskih prijava od 1. juna samo elektronskim putem\nPodnošenje poreskih prijava od 1. juna samo elektronskim putem – Personal magazin\nIz Centra za elektronsko poslovanje PKS pozivaju se sva privredna društva i knjigovodstvene agencije da što pre uzmu kvalifikovane elektronske sertifikate kako bi mogli da koriste elektronske potpise Sertifikaciono telo…\nIz Centra za elektronsko poslovanje PKS pozivaju se sva privredna društva i knjigovodstvene agencije da što pre uzmu kvalifikovane elektronske sertifikate kako bi mogli da koriste elektronske potpise\nSertifikaciono telo PKS-a izdalo je do kraja 2010. oko 1.000 kvalifikovanih elektronskih sertifikata, izjavio je direktor Centra za elektronsko poslovanje Privredne komore Srbije Djuro Vojnović.\n–Poreska uprava najavila je da od 1. juna ove godine poreske prijave poreskim službama mogu da se podnose samo elektronskim putem korišćenjem elektronskog potpisa. Do tada ima pet meseci i dovoljno vremena da svi privredni subjekti koji su u obavezi da podnose poreske prijave, zatraže i na vreme dobiju kvalifikovane elektronske sertifikate koji će im omogućiti korišćenje elektronskih potpisa. Kvalifikovani elektronski sertifikati dobijaju se u Privrednoj komori Srbije besplatno za sva privredna društva i ostala vanprivredna pravna lica – ističe Vojnović.\nOvaj servis (podnošenje poreskih prijava elektronskim putem) koristi se u svim beogradskim filijalama Poreske uprave, kao i u poreskim upravama u Nišu, Kraljevu, Užicu, Čačku, Kragujevcu, Leskovcu, Subotici i Novom Sadu, a uskoro primena počinje i u drugim gradovima. Elektronsko podnošenje poreskih prijava makismalno štedi vreme jer se ne čeka na šalterima nego se sve obavlja iz kancelarije putem kompjutera. Nema papirologije, a mogućnost korupcija je sasvim eliminisana. Ukupna ušteda za srpsku privredu na godišnjem nivou iznosiće oko 600 miliona evra.\nVojinović posebno podseća i poziva knjigovodstvene agencije da se odmah prijave u Privrednu komoru Srbije za kvalifikovane elektronske sertifikate. Te agencije, po pravilu, vode knjigovodstvo za više privrednih društava, često je to i više desetina firmi, a samo sa jednim elektronskim potpisom mogu da završe podnošenje poreskih prijava za sve njih iz sopstvenih kancelarija. U Srbiji, prema procenama, ima oko 7.000 knjigovodstvenih agencija i u njihovom je interesu da što pre pribave kvalifikovane elektronske sertifikate i počnu sa korišćenjem elektronskih potpisa.\nDo sada je izdato 1.000 sertifikata. Centar za elektronsko poslovanje u PKS razvija 10 servisa u kojima se primenjuju elektronski sertifikati. Sem za podnošenje poreskih prijava, preduzeća su veoma zainteresovana i za korišćenje elektronskog servisa o bonitetu firme. Vojnović najavljuje da će za desetak dana proraditi i ovaj servis u PKS.\nPodnošenje poreskih prijava od 1. juna samo elektronskim putem was last modified: January 14th, 2011 by Redakcija\nelektronski sertifikatielektronsko poslovanjePKSporeske prijaves-poslovanje\nToshiba produžuje period trajanja “No Matter What Guarantee” promocije do 31. marta


Čelnici nemačkog Folksvagena (VW) su spremni da prihvate „veliko rezanje“ godišnjih bonusa, u uslovima kada se kompanija bori sa posledicama globalnog skandala oko manipulacije vrednostima izduvnih gasova, izjavio je premijer nemačke savezne pokrajine Donja Saksonija, Štefan Vajl.\n„Generalni direktor VW-a Matijas Miler je još u novembru izrazio očekivanje da će kaiševi biti stegnuti“, izjavio je premijer Vajl u obraćanju u regionalnom parlamentu povodom skandala u VW-u, prenosi agencija Frans pres.\nVajl je izjavio da je kasno sinoć primio poruku iz VW-a da su se „nadzorni i upravni odbor složili da je, s obzirom na aktuelnu situaciju, potrebno poslati signal koji se tiče pitanja plata rukovodstva“.\n„Trenutno se raspravlja o različitim modelima koji će doneti odgovarajuće i pravedno rešenje za sve. To će dovesti do velikog rezanja različitih bonusa“, citirao je Vajl poruku iz VW-a.\nNemačka kompanija je još u septembru prošle godine priznala postojanje „prevarantskog“ softvera u svojim automobilima, koji umanjuje pokazatelje emisije toksičnog azotnog oksida tokom laboratorijskih testova u odnosu na realnu emisiju gasova prilikom vožnje na otvorenom putu, koja je do 40 odsto veća od dozvoljene.\nDa li će ekonomski ambasadori „zarađivati“ ili samo trošiti pare


Šibicarska kampanja – skriveni kandidat Saše Radulovića i ostalih\nKo će pobediti u Beogradu? Ne onaj ko silinom kampanje pridobije ili zadrži svoje birače, nego onaj ko će silinu njihovih emocija najbolje da izrazi. Politika je već neko vreme hiper-emocija i otvoren je lov političara na taj trend.\nJasmina Lukač | Demostat | Beograd 19. Jan 2018 | Analize\nOvih dana ulazimo u totalnu kampanju za beogradske izbore (delimična kampanja se vodi od predsedničkih izbora u aprilu) i procene su naravno, oprečne. Po jednoj, birači u Beogradu su toliko gnevni, što po navici, što zbog komunalne i saobraćajne situacije, da će značajan deo njih glasati za opoziciju, i to koju i kakvu god. Po drugoj, birači u Beogradu kao i u ostatku Srbije, jesu gnevni, ali još više zaziru od neizvesnosti i glasaće za ono što im je poznato – za naprednjake. I to u tolikom broju da naprednjaci komotno naprave postizbornu većinu sa socijalistima i izaberu ponovo Sinišu Malog za gradonačelnika.\nPrva je procena nedovoljno uverljiva zbog najmanje tri krupne greške opozicije u sadašnjoj fazi kampanje. Prva greška je lažna sabornost i nju je u startu napravio Dragan Đilas. On je praktično kampanju počeo u Šapcu i to je otprilike najpogrešnija slika koju je mogao da pošalje biračima. Pored Đilasa su stajali Saša Janković, Vuk Jeremić, Borko Stefanović – sva sreća bez Dušana Petrovića koji bio negde u prostoriji – i to nije izgledalo nimalo drugačije, nego obraćanje Vučića novinarima, dok članovi Predsedništva SNS aplaudiraju iza njega. Šta je uostalom Beograđane briga, što bivši funkcioneri DS kažu da je Šabac jedna od dve “slobodne” opštine, sve i da su raspisani vanredni parlamentarni izbori, kao što nisu? Ako je od nečeg morao da počne, to nije pokazivanje organizacije koju nema, niti sabornosti sa ljudima koji su mu tek juče postali saradnici. Đilas je jednostavno mogao da u beogradskom Medija centru organizuje običnu konferenciju za štampu, da se pripremi na to da će mu doći Pink i Informer i da ima spektakl. Ako mu je to ispod časti, e onda ništa, nek precrta deo glasova na koje računa. Neće imati način da ovaploti emocije onih koje Pink i Informer nerviraju, bilo da ih prate ili ignorišu, i koji će glasati baš za one koje Pink i Informer drže na medijskim “poternicama”.\nDruga greška opozicije je spajanje nespojivog. Toga ima kod Đilasa, budući da su u njegovom bloku i Srbijanka Turajlić i Siniša Kovačević, ali uzmimo da tu činjenicu ne treba previše ozbiljno shvatati. U nakaradnim razmerama to spajanje nespojivog je prisutno kod Saše Radulovića i Boška Obradovića u njihovom koalicionom flertovanju. Obojici je zajedničko što nastoje da privuku birače koji su žešće pobunjenički nastrojeni, ali dok su Dveri politički ultrakonzervativci, radulovićevci ne znaju šta su, ali mogli bi sve da budu ako će im koristiti. Može li neko Obradovićevog funkcionera da zamisli da deli po društvenim mrežama porno snimak kao što je to učinio Radulovićev Dušan Pavlović? E, pa taj Obradović i Radulović kažu da lepo sarađuju, tako da recimo lider Dveri ima božićni intervju u partijskom glasilu DJB. Ukoliko se odluče za zajedničku listu, za preskakanje cenzusa im i dalje nedostaje neko poput Sande Rašković Ivić. Dakle, neko ko je u stanju da normalno komunicira sa novinarima i sa neistomišljenicima, ko ima strpljenje profesionalnog političara, a ne tripove profesionalnog egzbicioniste. Rašković Ivić je 2016. uvela Dveri u parlament na zajedničkoj listi sa DSS, dok je DJB uvelo to što nisu bili dovoljno poznati – ljudi su, pre svega na društvenim mrežama, poverovali u njihovo virutelno antisistemsko lice.\nTreća greška opozicije je šibicarenje sa imenima gradonačelničkih kandidata, odnosno ličnosti koje će biti zaštitni znak kampanje, budući da se gradonačelnik bira u gradskom parlamentu. Šibicarenje je najprimitivniji vid prevare, ali to ne znači da ne deluje. I opet na primeru Radulovića – on je recimo, još u oktobru 2016. rekao da će biti kandidat za gradonačelnika Beograda. Međutim, u decembru 2017. sebe ne promoviše u tom svojstvu, već proglašava tim DJB za Beograd. Pokazujući na taj način da i on ima kutiju od šibica ispod koje krije zrno, a ne samo Vučić, čija SNS od letos najavljuje svoj tim, pa sad da pogađamo ko je gde. To kopiranje SNS je mali Radulovićev doprinos pomami za informacijama ko će biti glavni aduti čije liste, koja se proširila beogradskom čaršijom u komičnim razmerama. Očekuju se neočekivana iznenađenja – pevačice, balerine, bokseri, tatu fanovi, modni blogeri, telohranitelji, gej ikone, verovatno učesnici rijalitija i drugi selebritiji, s tim što je i to bolje, nego ono što smo imali za opštinske izbore. Setimo se, tada smo na Vračaru sabirali koliko je ko na listu stavio rođaka, kumova, svojte, školskih drugova…I u šibicarskoj kampanji stalno se na sav glas viče da su šibicari oni drugi, odnosno daje se sopstveni sud ko je istinska opozicija, a ko se samo pravi da to jeste. Ili se prvo na sva zvona objavi da su ti “istinski” opozicionari pozvani na saradnju, pa se tek potom zaista pozovu. Međutim, to što je šibicarska, ne znači da kampanja neće na određene birače delovati – odavno je uočeno da što su ljudi u težoj i napetijoj situaciji, to su lakše i više skloni da poveruju u nemoguće, odnosno u to da ih šibicari neće brutalno prevariti.


Ponovo zapaljen policijski automobil :: Dešavanja u Bijeljini ::\nPonovo zapaljen policijski automobil\nProteklog vikenda u Trebinju je ponovo zapaljen automobil, a ono što je posebno interesantno od šest paljevina ove godine čak tri vozila bila su u privatnom vlasništvu lica koja su zaposlena u Policijskoj upravi Trebinje.\nKako je potvrđeno u Okružnom tužilaštvu Trebinje u noći petak na subotu, oko tri časa, potpuno je izgorio "mercedes" vlasništvo V. B, a prema nezvaničnim informacijama sa lica mjesta izuzeti su dokazi koji upućuju da je vozilo namjerno zapaljeno. Upravo zbog ovog slučaja, kao i prethodnih pet neriješenih, predsjednik Foruma za bezbjednost grada Trebinja sazvao je vanrednu sjednicu.\n"Nastavićemo zajedno da radimo kako bi se ovaj slučaj riješio, odnosno kako bi vinovnici bili privedeni. Tu je poseban naglasak i pojačana odgovornost na PU Trebinje i Okružnom tužilaštvu", istakao je Dragoslav Banjak, predsjednik Foruma za bezbjednost Grada Trebinja.\nVanrednom sastanku prisustvovali su i predstavnici PU Trebinje. U posljednje tri godine u Trebinju zapaljeno je ukupno 12 vozila, ali nijedan slučaj još uvijek nije riješen. Posljednju paljevinu u PU Trebinje ne žele da komentarišu zbog istrage, ali ističu da imaju operativna saznanja koja ukazuju na izvršioce krivičnih djela, ali ne i dovoljno dokaza da ih procesuiraju.\n"Imamo određene podatke koji ukazuju na izvršioce tih krivičnih djela, međutim nemamo još dovoljan broj dokaza, pa samim tim nismo procesuirali ta lica. Pojačaćemo rad na rasvetljavanju tih krivičnih djela",istakao je Siniša Laketa, zamjenik načelnika PU Trebinje.\nLaketa navodi da se radi o složenoj vrsti krivičnih djela, s obzirom na to da paljevina uništava tragove i otežano je dokazivanje, ali i da u PU Trebinje imaju odgovor na paljenje automobila policajcima.\n"Ovde se očigledno radi o postupanju policijskih službenika i ona lica kojima to ne odgovara, na ovaj način šalju poruku", dodao je Laketa.\nNOVA SJEDNICA FORUMA\nForum za bezbjednost Grada Trebinja održaće sastanak i u narednom mjesecu, kako bi vidjeli dokle se došlo u rješavanju ovog slučaja, ali i stalih nerasvjetljenih.\nNa posljednjoj sednici dogovoreno je da se pokrene otvaranje policijske stanice u naselju Gorica, a Grad je spreman da pruži svu vrstu pomoći i policiji i tužilaštvu, kako bi se povećala efikasnost njihovog rada.


SUĐENJE KRAJIŠNIKU BLIŽI SE KRAJU | Institute for War and Peace Reporting\nSUĐENJE KRAJIŠNIKU BLIŽI SE KRAJU\nBivši član bosanskog predsedništva i jedan lokalni političar među poslednjim svedocima odbrane pre svedočenja samog Krajišnika.\nAdvokati bivšeg predsednika parlamenta bosanskih Srba, Momčila Krajišnika, priveli su kraju i poslednju sedmicu koja je u celini bila predviđena za izvođenje svedoka odbrane pre pojavljivanja samog okrivljenog.\nOd 12. do 20. aprila uslediće pauza, nakon čega bi Krajišnik – koji se tereti za ratne zločine, uključujući i genocid – trebalo da počne svoje, po svemu sudeći maratonsko, svedočenje. Ono je, prema prvobitnom planu, trebalo da se desi još na samom početku dokaznog postupka odbrane, u avgustu prošle godine.\nKao prvi ovosedmični svedok pred sudom se pojavio Nenad Kecmanović, koji je tokom 1992. – nekoliko nedelja pre no što će se glavnina srpskog rukovodstva odmetnuti i uspostaviti sopstvene institucije – obavljao funkciju srpskog predstavnika u bosanskom predsedništvu u Sarajevu.\nMeđutim, većini posmatrača je interesantnije bilo pojavljivanje Milovana Bjelice – bivšeg lokalnog funkcionera Srpske demokratske stranke (SDS), čiji je istaknuti član bio i Krajišnik.\nBjelica je početkom sedmice u Hag prebačen iz zatvora u Republici Srpskoj, gde čeka početak suđenja po optužbama za finansijske malverzacije. Reč je o osobi koja se – zbog sumnje da je pružala podršku odbeglom optuženiku za ratne zločine, Radovanu Karadžiću – nalazila i pod istragom Kancelarije Visokog predstavnika za Bosnu, što je Bjelica porekao.\nBjelica je pred Tribunalom govorio o ubistvu više od 40 Muslimana koje se navodno odigralo u selu Novoseoci, septembra 1992. Selo u kojem se dogodio zločin za koji se tereti Krajišnik pripadalo je opštini Sokolac, u kojoj je u to vreme i sam Bjelica radio.\nDogađajima u Novoseocima je u samom svedočenju bila posvećena tek neznatna pažnja. Prilikom ispitivanja od strane branioca Dejvida Džosa (David Josse), Bjelica je priznao da se zločin dogodio, rekavši da je „vredan svakog žaljenja“.\nBjelica je pokušao da odgovornost za pomenuti zločin pripiše Radislavu Krstiću – generalu bosanskih Srba koji je proglašen krivim za masakr koji je u julu 1995. nad više hiljada muslimanskih zatočenika počinjen nakon pada srebreničke enklave. Krstić je u to vreme bio povezan sa lokalnim vlastima u Sokocu.\n„Krstić je izdao naređenje da se uradi ono što se i uradilo“, rekao je Bjelica pred sudom, dodajući kako ne vidi nijedno drugo moguće objašnjenje za dotični zločin.\nTokom svedočenja, Bjelica je takođe opisao i naoružavanje muslimanskih „terorističkih“ grupa za vreme rata; prisetio se i detalja vezanih za incidente u kojima su Srbi stradali od nagaznih mina i u zasedama.\nPrethodno je Kecmanović – kao bivši istaknuti član multietničkog Saveza reformskih snaga – opisao svoju ratnu ulogu posrednika između Sarajeva s jedne, i odmetničkog srpskog rukovodstva s druge strane.\nOn je pred sudom potvrdio da je, prema njegovim saznanjima, SDS kao srpska stranka bila posvećena traganju za mirnim rešenjem krize u Bosni. Kecmanović tvrdi da su neposredno uoči izbijanja rata „svi gajili lažne nade da će to moći da se izbegne“.\nKecmanović je takođe negirao da je Krajišnik još početkom devedesetih pokazivao zainteresovanost za podelu Bosne po etničkim šavovima. On je izjavio da su i uticajni akteri iz međunarodne zajednice smatrali da je etnička podela jedno od mogućih rešenja krize.\nTokom unakrsnog ispitivanja, tužioci su Kecmanoviću predočili dokaze koje je on sam – kao ekspertski svedok – izneo prilikom ranijih pojavljivanja pred Haškim tribunalom. Kecmanović se pak distancirao od svojih ranijih tvrdnji da je „nadmoćna“ srpska artiljerija tokom rata izvesne delove Sarajeva „sravnila sa zemljom“.\nSvedok je podjednako nezadovoljan bio i kada ga je tužilaštvo podsetilo da je on sam one delove Bosne koji su bili pod srpskom kontrolom svojevremeno opisao kao „teritorijalno definisani entitet sa stanovništvom koje je etnički homogenizovano prisilnim putem“.\nKecmanović je konstatovao kako je poenta onoga što je izneo u intervjuu koji je beogradskoj agenciji Tanjug dao u avguistu 1992. bila „daleko složenija“, te kako je dotični opis podjednako primenljiv na oblasti koje su bile pod kontrolom svih triju osnovnih etničkih grupa.\nNaredne se sedmice očekuje saslušanje Krajišnikovog poslednjeg svedoka odbrane.


Crveno beli doputovali u Madrid - KK Crvena zvezda\nCrveno beli doputovali u Madrid\nKošarkaši Crvene zvezde mts nakon utakmice u Vitoriji, doputovali su u sredu u Madrid gde ih već u četvrtak očekuje drugi meč španskog duplog kola protiv Reala.\nUtakmica u Wizink Centru igra se u četvrtak od 20.45 časova. Crveno beli će sredu iskoristiti za osveženje i oporavak nakon teških 48 sati u kojima su odigrali meč sa Partizanom i Baskonijom, uz put u Španiju.\nEkipa je meč sa Baskonijom odigrala bez trojice startera, Mitrovića, Voltersa i Kalinića, a po svoj prilici osim Mitrovića (koji je ostao u Beogradu i sprovodi terapiju nakon povrede oka) u četvrtak u crveno belom neće biti ni Voltersa ni Kalinića koji je lakše povredio kolena u utorak uveče.\nReal je u utorak uveče savladao Asvel u Lionu i sa skorom od 8 pobeda i 2 poraza i ove godine ističe kandidaturu za najviši plasman. Ovo će biti 12. duel dva kluba, Real ima 7 pobeda, crveno beli su slavili 4 puta, ali nema sumnje da je u postojećim okolnostima pred ekipom Crvene zvezde mts izuzetno težak posao.\nTrener Dejan Radonjić: S obzirom na našu situaciju, primorani smo da naša razmišljanja pred sledeću utakmicu usmerimo prvo na naše redove. Nakon duela sa Baskonijom, u meč sa Realom ulazimo bez Voltersa i Kalinića, uz Mitrovića koji je ostao u Beogradu i Erona Vajta koji se već dugo oporavlja nakon loma ruke. Situacija je takva da, iako su u pitanju lakše povrede Voltersa i Kalinića, ne želimo da ulazimo u bilo kakav rizik u pogledu pogoršanja tih povreda, bez obzira na činjenicu što nas očekuje meč sa Realom. Tim iz Madrida igra sjajno i jedan su od kandidata za najviši plasman i osvajanje Evrolige. Bez obzira na izostanak igrača i veliki kvalitet protivnika želimo da damo naš maksimum i vidimo koliko možemo u ovom trenutku”\nStefan Lazarević: “Očekuje nas utakmica protiv jednog od kandidata za najviši plasman i prvo mesto. Na početku sezone igraju izvanredno, ekipa koja je uz ogromno iskustvo osvežena pred novu sezonu sa nekoliko odličnih igrača. Mi sa druge strane imamo naše probleme, došli smo u Španiju bez Mitrovića i Vajta, ostali smo i bez Voltersa i Kalinića u Vitoriji. Ipak, želimo da damo u Madridu sve što imamo u ovom trenutku protiv jedne od najboljih ekipa u Evropi , bez obzira na sve probleme,” rekao je Lazarević.\nUtakmica u Madridu biće četvrti meč za crveno bele u rasponu od samo 7 dana nakon duela sa Asvelom, Partizanom i Baskonijom.\nEkipa se odmah nakon utakmice u gavnom gradu Španije, vraća za Beograd, a u ponedeljak ih očekuje novo gostovanje i meč sa ekipom SC Derbi u Podgorici.


Oglasio se i KSS - Podržava FIBA Ligu šampiona! - Sportske.net\nOglasio se i KSS - Podržava FIBA Ligu šampiona!\nI Košarkaški savez Srbije poslao pismo na adresu FIBA - šta će uraditi srpski klubovi?!\nABA ligaši, večeras pobedite i Zvezda je u Top 8!Novi udarac za ABA ligu - Crna Gora i Makedonija podržali FIBA!Novi udarac za ABA ligu - Crna Gora i Makedonija podržali FIBA!Novi udarac za ABA ligu - Crna Gora i Makedonija podržali FIBA!Napreduju na svim poljima - Crvena zvezda peta u Evropi!\nKošarkaški savez Sribije podržao je sva takmičenja pod okriljem FIBA, uz dodatak da klubovi odlučuju o svojoj sudbini, odnosno svom izboru.\n''KSS podržava ideju FIBA o osnivanju FIBA Lige šampiona, smatrajući da je postojanje takmičenja koje se isključivo zasniva na sportskim kriterijumima veoma važno za dalji razvoj košarke u Evropi. Činjenica je da će se klubovi osnivači ABA lige izjasniti o predlozima FIBA i Evrolige u nedelju 20. marta, te u ovom trenutku nije moguće prejudicirati kakva će njihova odluka biti. Imajući u vidu tu činjenicu, KSS izražava spremnost da predstavnici Košarkaške lige Srbije uzmu učešće u FIBA Ligi šampiona u skladu sa kvotama koje je FIBA odredila za region i Srbiju", navodi se u dopisu sa potpisom predsednika Dragana Đilasa.\nPodsetimo, pre KS Srbije, ovakav odgovor poslali su i ostali savezi iz regiona.


Zbog dečje pornografije u prvih šest meseci ove godine uhapšene 23 osobe | Pančevo - 013 info\nZbog dečje pornografije u prvih šest meseci ove godine uhapšene 23 osobe\n013info\tPet, 09/08/2019 - 17:20\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da je Odeljenje za suzbijanje visokotehnološkog kriminala, u prvih šest meseci ove godine, uhapsilo i procesuiralo 23 osobe osumnjičene da su se bavile dečjom pornografijom.\nMinistar Stefanović, koji je obišao Odeljenje za suzbijanje visokotehnološkog kriminala na Makišu i prisustvovao prezentaciji njihovog rada, istakao je da od ove godine postoji novi, poseban Odsek za suzbijanje nedozvoljenih i štetnih sadržaja na internetu, što je omogućilo još efikasniju borbu protiv ovih krivičnih dela.\n„Želimo da pokažemo da ne postoji ni jedan pedofil, niti neko ko distribuira dečju pornografiju na internetu i ugrožava našu decu, a da Odeljenje za suzbijanje visokotehnološkog kriminala ne reaguje pravovremeno, munjevito i ostvaruje dobre rezultate“, naglasio je ministar i dodao da je od početka akcije „Armagedon“, koja je već nekoliko godina usmerena na suzbijanje dečje pornografije, policija podnela 225 krivičnih prijava i uhapsila 188 osoba.\nStefanović je istakao da moramo pružiti maksimalnu zaštitu našim građanima, posebno najmlađima, koji su najosetljiviji i dodao da Ministarstvo unutrašnjih poslova veliki značaj pridaje i prevenciji zbog čega je, upravo, jedna od tema u okviru predmeta „Osnovi bezbednosti dece“ - bezbedno korišćenje interneta i društvenih mreža.\n„Cilj nam je da učenicima četvrtog i šestog razreda osnovnih škola, kao i roditeljima, ukažemo na sve opasnosti koje vrebaju na internetu, na potencijalne predatore i da pokušamo da zaštitimo svako dete“, naveo je Stefanović.\nPripadnici Odeljenja za suzbijanje visokotehnološkog kriminala, kako je rekao ministar, intenzivno rade na obukama, usavršavanju i u saradnji sa inostranim partnerima stiču nova znanja, kako bi se uspešno suprotstavili svim oblicima kriminaliteta iz ove oblasti.\nsrbija MUP pedofilija Odeljenje za suzbijanje visokotehnološkog kriminala pornoggrafija


[Video] Saradnja sa Zapadom se medijski marginalizuje - European Western Balkans\nAutor EWB 26. 10. 2017. 30. 12. 2020.\nBEOGRAD – Realnost je da Srbija sarađuje sa Zapadom i sa NATO, a to se medijski marginalizuje, a veliča se u tabloidima saradnja s Rusijom, kaže spoljnopolitički komentator Milan Mišić.\n“Niko ne traži od nas da raskinemo odnose s Rusijom, već da se izbalansira percepcija tih odnosa. Podsetimo se naslova iz tabloida o NATO, da nam ubija decu, a Putin nam isporučluje rakete.”\nOn ističe da srpsko rukovodstvo uviđa potrebu saradnje sa Zapadom, a podseća i da je Vučić rekao da bez saradnje sa SAD ne možemo da rešimo nijedan problem.\n“Ji je pomenuo nazadovanje demokratije, kontrolu štampe, što EU Vučiću nije pominjala. EU nije izvršila pritisak na Srbiju, jer je raspoloženje prema Uniji u opadanju, pa imamo najavu uvođenja nečega što liči na vize, pa eto prepuštamo to SAD”, smatra Mišić.\nKoordinatorka Nacionalnog konventa o Evropskoj uniji Nataša Dragojlović kaže da su stavovi američke strane poznati, a da nije jasno šta je naša strana rekla u dijalogu sa Jiem i da se zato sada spekuliše. Ona smatra da je poruka Hojta Brajana Jia jasna.\n“Američki diplomata se pita kako su predstavljeni rezultati saradnje s EU koja je uložila najveća sredstva u reforme, kako je moguće da je percepcija građana takva, pošto građani vide Rusiju kao najvećeg donatora i prijatelja broj jedan.”\nOna objašnjava i da je EU je bila prilično diskretna u izražavanju toga koliko je novca u Srbiju uložila, s druge strane, oni koji promovišu interese Rusije imaju bolju strategiju, bolje su organizovani, ne prezaju od bilo čega, imaju pristup medijima, a koriste jezik koji narod bolje razume, objašnjava ona.\n“Sad svoju moć zasnivaju na realnoj politici, koriste poziciju tvrde moći i slie. EU je sila u nastajanju, ona nastoji da igra ulogu svetskog aktera, koristi meku moć – pregovore, ubeđivanje, diplomatiju. Koristi svoje vrednosti da privuče partnere. Han je rekao da oni nemaju ništa protiv naših prijateljstava, ali ako to ne remeti evropski okvir.”\n“Izostanak odgovora ostavlja prostor za spekulacije, da svako tumači na svoj način. To nije dobra poruka. Mislim da se usklađuje poruka koja treba da bude upućena i unutra i spolja, te poruke često nisu iste, često su i suprotne, jedna za mnjenje druga za partnere. Sada ta poruka mora biti ista”, rekla je ona.\nNataša Dragojlović podseća i da nam nedostaje strategija spoljne politike, koja bi bila predložena od Vlade Srbije i usvojena u Skupštini i koja bi kristalisala šta usu interesi Srbije.\nBrajan Hojt JiEUMilan MišićNataša DragojlovićSADSrbija


Jelisejska palata: Makron i Putin za diplomatsko resenje\nTanjug 20. februara 2022. 16:42\nPARIZ – Predsednik Francuske Emanuel Makron i njegov ruski kolega Vladimir Putin saglasili su se danas da se u narednim satima omogući održavanje sastanka radne grupe s ciljem postizanja primirja na liniji kontakta u Ukrajini, saopštila je Jelisejska palata.\nPutin i Makron su se snažno angažovali da preduzmu sve korisne akcije radi, kako navodi zvanični Pariz, „izbegavanja eskalacije, smanjenja rizika i očuvanja mira“.\nJelijsejska palata je saopštila da su se dvojica predsednika u današnjem telefonskom razgovoru takođe saglasili da se ponovo pokrenu aktivnosti „u normandijskom formatu“ na osnovu razmene mišljenja i ukrajinskih predloga poslednjih dana.\nMakron i Putin su istakli i neophodnost davanja prednosti diplomatskom rešenju za aktuelnu krizu i nastojanje da se sve učini da do takvog rešenja dođe.\n„Da bi se to postiglo, narednih dana i sedmica biće u toku intenzivan diplomatski rad“, navodi Jelisejska palata, preciziravši da će narednih dana razgovarati šef francuske diplomatije Žan-Iv le Drijan i ministar spoljnih poslova Rusije Sergej Lavrov.\nTi diplomatski napori treba da omoguće „napredak na osnovama poslednjih“ razgovora, uz „uključivanje svih strana (Evropljana, saveznika, Rusa i Ukrajinaca) kako bi se došlo, ako se ispune uslovi, do sastanka na najvišem nivou a s ciljem definisanja novog mirovnog i bezbednosnog poretka u Evropi“.\nDa vas vidim danas 9\nAustrijske „Kobre“ bukom nerviraju komšije\nDNR: Ubijena dva civila u protekla 24 sata u UKR…\nLitvanija usaglasila sa EK principe tranzita ka Kalinjingrad\nLitvanija i Evropska komisija usaglasile principe tranzita…\nDodon: Moldavija bi mogla da izgubi neke od svojih…\n08:42: Ukrajina: Ruske snage pokušavaju da blokiraju Lisičanska sa juga\n08:42: Ukrajina: Ruske snage pokusavaju blokadu Lisicanska sa juga\n08:32: Uoči NATO samita Erdogan sa liderima Švedske i Finske\n08:29: Globalna nestašica goriva podigla cene uglja u Aziji na rekordan nivo\n08:29: Globalna trka za gorivom katapultirala cene uglja\n08:21: Određen pritvor pripadnicima vojske i Ministarstva odbrane zbog zloupotrebe položaja\n08:13: Džastin Trudo i Zelenski razgovarali o daljoj pomoći Kanade Ukrajini\n08:13: Razgovarali Trudo i Zelenski o daljoj pomoci Kanade Ukrajini\n08:09: Vlada Japan: Ugasite svetla u cilju štednje struje\n07:52: Kolumbija: Najmanje četiri osobe poginule, 300 povređeno


JAČANJE REGIONALNE SARADNJE: Brnabić razgovarala sa generalnom sekretarkom Saveta za regionalnu saradnju | Novosti.rs\nBrnabić je istakla da je ova saradnja važna za Srbiju, jer doprinosi daljem razvoju odnosa u regionu, što je od ključnog značaja za brži napredak na evropskom putu Srbije i celog regiona. Kako je saopšteno iz Vlade Srbije, na sastanku je ocenjeno i da su epidemiološke okolnosti dodatno ojačale svest o važnosti jačeg regionalnog povezivanja u narednom periodu.\nJedan od primera za to, kako je rečeno, jeste uspostavljanje zelenih koridora za brži i lakši transport robe u regionu, međunarodnim transportnim linijama za prevoz životnih namirnica i drugih neophodnih roba - posebno hrane, lekova i medicinske opreme u regionu, u vreme blokade izazvane izbijanjem pandemije korona virusa.\nBregu je pozdravila nastojanje da se omogući vakcinacija građana regiona u Srbiji, kako bi se pomoglo što bržem prevazilaženju krize, postigla brža imunizacija i oporavak privrede. Navela je da je postignut napredak u ukidanju naknada za roming za mobilnu telefoniju u telfonskom saobraćaju na Zapadnom Balkanu, koja će stupiti na snagu sledećeg meseca.\nBrnabić je ukazala na benefite koje donosi inicijativa "mini Šengen" kroz koju region može da napreduje, postigne veći ekonomski rast i bude pouzdaniji i privlačniji za strane investitore. Brnabić i Bregu su istakle da će regionalna saradnja biti i tema predstojećeg samita Zapadnog Balkana u okviru Berlinskog procesa, koji će uskoro biti održan u Nemačkoj.\nVlada Srbije mali Šengen Majlinda Bregu Savet za regionalnu saradnju ukidanje rominga Ana Branbić regionalno tržište


Suljagić i naredne četiri godine direktor Sekretarijata VSTS\nVisoki sudski i tužilački savjet /VSTS/ BiH donio je odluku kojom se dosadašnjem direktoru Sekretarijata VSTS-a Admiru Suljagiću produžava mandat na dodatne četiri godine, počevši od 1. marta, saopšteno je iz Savjeta.\nUzimajući u obzir rezultate koje je tokom prethodnog četvorogodišnjeg perioda Sekretarijat VSTS-a postigao, Savjet je Suljagiću produžio mandat u decembru prošle godine, navedeno je u saopštenju.\n"Tokom prethodne četiri godine, Sekretarijat je intenzivno učestvovao u nastavku reformskih procesa i kao takav je postao značajan i prepoznatljiv učesnik u sprovođenju aktivnosti usmjerenih na unapređenje rada pravosuđa BiH", ističu iz VSTS-a.\nOd osnivanja VSTS-a, Suljagić je radio kao šef kabineta Predsjedništva Savjeta, kao pravni savjetnik na projektima reforme pravosudnog sistema u BiH, te kao pravni savjetnik u Sekretarijatu VSTS-a na poslovima planiranja i komunikacija.\nKao izvršni direktor projekta OEBS-a i Savjeta Evrope vodio je Komisiju za besplatnu pravnu pomoć u BiH, a potom se kao službenik za reformu pravosuđa pridružio Kancelariji visokog predstavnika, odnosno Nezavisnoj pravosudnoj komisiji u BiH koja je započela proces reforme pravosuđa u BiH.\nSuljagić je diplomirao na Pravnom fakultetu Univerziteta u Sarajevu i ima dugogodišnje iskustvo u reformi pravosudnog sistema koja se sprovodi u BiH od 2002. godine. Pravosudni ispit položio je 2001. godine, a trenutno je polaznik zajedničkog master programa ekonomskih fakulteta u Sarajevu i Zagrebu na MBA programu Strateškog informatičkog menadžmenta.\nSekretarijat VSTS-a, shodno Zakonu o VSTS BiH, obavlja pravne, stručne, finansijske i administrativne poslove Savjeta i pruža svu neophodnu podršku u njegovom radu, u segmentima imenovanja, pravosudne uprave, edukacije, finansiranja pravosuđa, digitalizacije poslovnih procesa i evropskih integracija.\n"Savjet nastavlja da dokazuje važnost svog djelovanja u procesima ključnim za BiH, uključujući ispunjenje obaveza koje proizlaze iz Strukturisanog dijaloga o pravosuđu u BiH, procesa pridruživanja EU, te učešća u svim procesima strateškog planiranja i sprovođenja projekata iz IPA fondova i drugih bilateralnih ugovora sa važnim međunarodnim donatorima", navedeno je u saopštenju.


Crnogorski novinari traže zaštitu od policije\nPODGORICA - Uredništvo podgoričkih Vijesti tražilo je od policije da zaštiti ekipu tog lista koja je u Podgorici tragala za magacinima kompanije koja navodno proizvodi lažne cigarete poznatih marki namenjene švercu.\nNovinari i dalje bez zaštite\nBEOGRAD - Monitoring izveštaj stručnog tima Asocijacije nezavisnih elektronskih medija (ANEM) ukazuje da ni decembar 2010. nije doneo medijskoj sceni u Srbiji preko potrebne promene i napredak, jer uslovi za neometani rad novinara i dalje nisu obezbeđeni, saopštila je ta asocijacija.\nSelektor Katara kažnjen, jer je bežao od novinara\nDOHA - Organizatori Azijskog kupa u fudbalu saopštili su danas da su kaznili selektora Katara. Bruna Mecua sa 2.000 dolara jer posle utakmice protiv Uzbekistana nije želeo da da izjavu za\nNOVI SAD - Bivša predsednica Nezavisnog udruženja novinara Srbije (NUNS) Nadežda Gaće izjavila je da Tužilaštvo za ratne zločine Srbije "veoma ozbiljno radi" na prikupljanju dokaza u slučaju novinara, bivših ratnih huškača.\nSEUL - Nekoliko sati po početku zajedničkih vojnih vežbi SAD i Južne Koreje u vodama oko Korejskog poluostrva, južnokorejska vlada naredila je danas novinarima da napuste ostrvo\nBritanski novinari razgledaju Srbiju\nNekoliko novinarskih udruženja zahteva zabranu ekstremističkih grupa\nBEOGRAD - Nekoliko srpskih novinarskih i medijskih udruženja zatražilo je od države da zabrani rad i delovanje ekstremističkih, klerofašističkih, neonacističkih i rasističkih grupa u Srbiji.


Za nagradu "Zlatni list" takmiče se Akademija umetnosti u Novom Sadu sa predstavom "Kiseonik" Ivana Viripajeva, Filmska akademija iz Lođa (Poljska) sa komadom "Cena života" Martine Majok, Državna pozorišna akademija iz Jaroslavlja (Rusija) sa predstavom "Čehov.nekst" (Čehov.next) i Fakultet dramskih umetnosti iz Beograda sa komadom "Džordž Kaplan" Frederika Zontaga.\n- Što se mene tiče društvene mreže izumiru, odlazim sa svih, jer ne mogu više da podržavam društvo spektakla i društvo informacija. Pojedinac ne može više da izdrži u svetu u kome nema empatije - rekao je Nešković Tanjugu.\n- Oni se pametno i angažovano hvataju u koštac sa najaktuelnijim problemima koji ih tište i društvo uopšte. Oni to osećaju i ponekad me čak sramota kada gledam te predstave i vidim žar koji ja nisam imao na fakultetu. Ne znam da li je to do društva, do mene ili do fakulteta, ali mislim da je sve u pitanju - rekao je Nešković.\n- Mislim da je pozorište jedan od bastiona naše kuture. Pozorišta su nam puna, naše predstave mogu da se takmiče bar-a-bar sa najvećim svetskim produkcijama, što ne možemo da kažemo ni za jednu drugu umetnost trenutno u ovom društvu. S obzirom kakvo nam je društvo, pozorište nam je super - smatra Nešković.\nO dobitnicima "Zlatnog lista" u četiri kategorije - najbolja predstava, najbolja režija, najbolja glumica i najbolji glumac, odlučivaće glumica Jovana Stoiljković, dramaturg Jelena Mijović i reditelj Veljko Mićunović.\nU okviru revijalnog programa gostuju renomirana srpska pozorišta, Jugoslovensko dramsko pozorište sa nagrađivanom predstavom "Zašto je poludeo gospodin R.", i Beogradsko dramsko pozorište sa predstavom "Moje dete", a reditelj i osnivač "Pozorišnog Kustendorfa" Emir Kusturica moderiraće debatu sa istaknutim umetnicima na ovogodišnju temu "Pozorište u društvu spektakla".\nOnlajn poseta Moneovoj izložbi\nVelika izložba Kloda Monea, kojom je u Grand Palasu u Parizu predstavljeno više od 200 radaova slavnog impresioniste, može se pogledati i preko interneta, na stranicama muzeja.\nGlumica Ajlin Brenan preminula u 80. godini\nAmerička glumica Ajlin Brenan, osvajačica Emi nagrade je, nakon duge borbe sa rakom bešike preminula u 80. godini života.


Saradnja Algotecha i kompanije CA Saradnja Algotecha i kompanije CA – Personal magazin\nAlgotech je u saradnji sa CA Technologies, svetski poznatom kompanijom koja je vodeći svetski proizvođač softverskih rešenja u oblasti IT Managementa, u periodu 25-27. avgusta za svoje klijente organizovao workshopove,…\nAlgotech je u saradnji sa CA Technologies, svetski poznatom kompanijom koja je vodeći svetski proizvođač softverskih rešenja u oblasti IT Managementa, u periodu 25-27. avgusta za svoje klijente organizovao workshopove, tokom kojih je predstavio rešenja za unapređivanje efikasnosti, fleksibilnosti kao i bezbednosti njihovih IT usluga.\nTokom trajanja programa obrađene su sledeće teme:\n• Uspešna IT korisnička podrška – CA Service Desk i CA IT Client Manager\n• Upravljanje identitetima korisnika i kontrola nad pravima pristupa – CA Identity Management\nPredavači su bili renomirani eksperti iz gore navedenih oblasti: Petar Verunica, Cristi Iliescu, Ionut Artene, Toni Jelavic i Brana Nikolajevic, svi iz kompanije Solvit, koja je najveći CA partner u regionu, i strateški partner Algotech-a.\nSaradnja Algotecha i kompanije CA was last modified: September 1st, 2010 by Redakcija\nDa li je Gmail ove nedelje od vas napravio spamera?


10 NAJLEPŠIH SRPSKIH SPORTISTKINJA\nIzvor: Serbia.com/Lokalne novine | Obrenovac, 13.07.2021.\nOne su uspešne u sportu kojim se bave\nNjihov šarm će vas brzo očarati a osmeh zavesti. One su srpske lepotice koje su poznate kao jake, uspešne i lepe žene. Predstavljamo vam 10 najlepših vrhunskih sportistkinja koje dolaze iz Srbije!\n1. Ana Ivanović (Tenis)\nMlada Beograđanka ne samo da nosi titulu najlepše srpske, već i najlepše teniserke sveta.\nNaime, Ana Ivanović je u nekoliko navrata proglašavana najlepšom teniserkom godine, a prema rečima mnogih, lepa sportistkinja iz Srbije “istovremeno osvaja mečeve ali i srca svojih muških obožavalaca”.\nInače, Ana Ivanović je rođena 6. novembra 1987. godine u glavnom gradu Srbije. Oduševljena likom i delom Monike Seleš, prvi put reket u ruke uzima sa pet godina. Tada počinje njena karijera koju su do sada obeležile 10 WTA titula i jedna Gren slem titula – Rolan Garos. Najviši plasman na svetskoj rang listi joj je bilo prvo mesto na kome je bila provela 12 nedelja.\n2. Ivana Španović (Atletika)\nNajbolja atletičarka Srbije, Balkana i Evrope, ujedno je i jedna od najlepših sportistkinja koje dolaze sa ovih prostora. Svojim talentom, lepotom i prepoznatljivim osmehom, Ivana Španović je pored mnogobrojnih medalja uspela da “osvoji” i mnogobrojne muške simpatije.\nŠarmantna sportistkinja rođena je 10. maja 1990. godine u Zrenjaninu. Po uzoru na svoju majku, Ivana počinje da se bavi atletikom sa sedam godina. Mlada srpska lepotica “vlasnica” je mnogobrojnih nagrada i medalja, a jedna od njih je i titula najlepše učesnice Olimpijskih igara 2008. godine.\n3. Ivana Maksimović (Streljaštvo)\nPoznata sportistkinja, reprezentativka Srbije u streljaštvu i prema mišljenju mnogih, jedna od najharizmatičnijih Srpkinja. Sve su to odlike mlade, uspešne i uvek nasmejane – Ivane Maksimović.\nIvana je rođena 2. maja 1990. godine u Beogradu, a streljaštvom je počela da se bavi 2002. godine. Uspehe je beležila na brojnim evropskim i svetskim takmičenjima, a bila je i učesnica Letnjih olimpijskih igara 2012. godine kada je osvojila srebrnu medalju.\n4. Milica Mandić (Tekvondo)\nSa Milicom je bolje da se ne šalite! Iako je krase lepota i nežnost, ova mlada sportiskinja je ujedno i Olimpijska šampionka u tekvondu! Naime, ova lepa srpska reprezentativka je osvojila prvu zlatnu medalju na Olimpijskim igrama otkako Srbija učestvuje kao samostalna država.\nMilica je rođena 6. decembra 1991. godine u Beogradu. Dobitnica je brojnih nagrada i medalja, a Olimpijski komitet Srbije ju je krajem 2012. godine proglasio najboljom sportistkinjom.\n5. Ivana Nešović (Odbojka)\nSrpska odbojkašica i trenutno igra za grčki klub Olimpijakos, poznata je i kao jedna od najlepših i najšarmantnijih Srpkinja. Iako sport kojim se bavi zahteva mušku snagu, a često i agresivan stav, Ivana je ženstvenost zadržala za privatan život, grubost za teren.\nLepa srpska sportistkinja rođena je 23. jula 1988. godine. Profesionalnu karijeru započela je 2003. u Crvenoj zvezdi, kada iste sezone sa klubom osvaja nacionalno prvenstvo. Nakon što je tri godine bila kapiten Crvene zvezde, Ivana započinje internacionalnu karijeru potpisivanjem ugovora sa italijanskim klubom “Asistel”.\n6. Bojana Jovanovski (Tenis)\nPosle Ane Ivanović i Jelene Janković, Bojana Jovanovski je najbolje rangirana srpska teniserka. Lepa sportistkinja je 2010. godine završla kao najmlađa u prvih 100, a zbog svoje lepote i prefinjenosti, sve češće je dovode u vezu sa modnim vodama.\nBojana je rođena 31. decembra 1991. godine u Beogradu. Iza mlade teniserke su brojni turniri i uspesi među kojima se izdvajaju Grend slemovi u Australiji i Velikoj Britaniji.\n7. Milica Dabović (Košarka)\nPoznata srpska košarkašica i kapiten ženske košarkaške reprezentacije, ujedno je jedna od sportistkinja iz Srbije koja privlači najviše pažnje. Sportskim uspesima, atraktivnim izgledom, dinamičnom igrom i temperamentom, Milica nikoga ne ostavlja ravnodušnim.\nKošarkašica je rođena 16. februara 1982. a profesionalnu karijeru je započela 1998. godine. Predvodila je košarkašku reprezentaciju Srbije do četvrtog mesta na Evropskom prvenstvu 2013. i do četvrtfinala na Svetskom prvenstvu 2014. godine. Najveći uspeh sa reprezentacijom zabeležen je 2015. godine osvajanjem zlatne medalje na Evropskom prvenstvu.\n8. Jovana Brakočević (Odbojka)\nJoš u četvrtom razredu osnovne škole, Jovana je znala da je odbojka ono čime želi da se bavi. Danas je jedna od najpoznatijih odbojkašica Srbije i jedna od najlepših sportistkinja iz naše zemlje. Dobitnica je i brojnih nagrada i priznanja.\nJovana je rođena 5. marta 1988. godine, a prvo veliko takmičenje na kojem je nastupala za seniorsku reprezentaciju bilo je svetsko prvenstvo u Japanu 2006. kada je reprezentacija Srbije i Crne Gore osvojila 3. mesto i time postigla najveći uspeh u istoriji.\n9. Sanja Damnjanović (Rukomet)\nJoš jedna Srpkinja koja se pored brojnih sportskih uspeha, može pohvaliti i nesvakidašnjom lepotom i izgledom. Sanja je poznata srpska rukometašica i reprezentativka Srbije, koja trenutno igra za makedonski klub Vardar.\nLepa srpska sportistkinja rođena je 25. maja 1987. godine i uvrštena je u idealni tim Evropskog prvenstva u rukometu za žene 2012. na poziciji levog beka.\n10. Stefana Veljković (Odbojka)\nZa lepu odbojkašicu iz Jagodine mnogi kažu da je ne samo najlepša predstavnica ovog sporta u Srbiji, već i u svetu. Od titule najperspektivnije odbojkašice Prvenstva SCG za pionirke 2006. do najbolje odbojkašice Srbije u 2010. godini u izboru dnevnog sportskog lista „Sportski žurnal”, Stefana je ponosna vlasnica mnogobrojnih odlikovanja.\nSlavna odbojkašica rođena je 9. januara 1990. godine i članica je odbojkaške reprezentacije Srbije. Proglašena je i za najbolju sportistkinju Sportskog društva Crvena zvezda za 2009. godinu.\nKo prema vašem mišljenju zaslužuje titulu najlepše sportistkinja Srbije?


David Guetta na EXIT donosi najveći spektakl u karijeri! – CLUBBING.RS\nMay 6, 2016 • No Comments •EXIT\nNajpoznatiji svetski producent nedavno je u anketi Play radija, proglašen za najtraženijeg izvođača u Srbiji, uz pop divu Adele, te grupe The Prodigy i Coldplay! Autor himne predstojećeg Evropskog prvenstva u fudbalu 2016, dolazi uz najveći scenski spektakl u njegovoj karijeri!\nNajveći hitmejker današnjice producirao je singlove zajedno sa najvećim muzičkim zvezdama kao što su David Bowie, Rihanna, Snoop Dogg, Nicky Minaj, Emeli Sande, Sia, Akon, Avicii, Nicky Romero i brojni drugi, a nedavno je objavio singl sa hit triom Disciples koji takođe nastupaju ove godine na Exitu. Francuz je za svoj novi singl odlučio da umesto najvećih zvezda, sarađuje sa fanovima, čime je oborio još jedan svetski rekord, uključivši čak milion navijača u snimanje zvanične himne Evropskog prvenstva u fudbalu 2016!\n"Hvala milion puta svima koji su snimali sa mnom! Bila je to saradnja poput nijedne druge!", izjavio je Guetta i dodao: "Hteo sam navijače da stavim u srce zvanične himne prvenstva i podrška širom sveta je bila neverovatna!" Pesma pod nazivom "This One's for You" očekuje se ovog proleća, a uoči otvaranja Evropskog prvenstva u fudbalu, Guetta će održati i dosad najveći koncert na Marsovim poljima ispod Ajfelove kule. Odmah posle Novog Sada, Guetta se vraća u Pariz da bi na Stade de France zvanično i zatvorio Evropsko prvenstvo u fudbalu!\nDAVID GUETTA to headline EXIT Festival 2016\nU toku je i omiljena akcija EXIT fanova u kojom društvo koje zajedno kupi četiri četvorodnevne ulaznice za EXIT, trodnevne Sea Dance ili za celu EXIT Avanturu, petu dobija na poklon! Svih pet ulaznica jedino moraju da budu iste, pa kombinovanje ulaznice nije moguće. Ulaznice za Exit i Sea Dance prodaju se po ceni od 6.490, odnosno 4.990 dinara, dok cela Exit Avantura košta samo 6.990 dinara. Ulaznice su dostupne putem www.exitfest.org, te u prodajnoj mreži Gigs Tix na preko 60 prodajnih mesta u 25 gradova širom Srbije. Exit festival održaće se ove godine od 7. do 10. jula na Petrovaradinskoj tvrđavi, a zatim Exit Avantura putuje na Jadransko more radi trećeg Sea Dance festivala od 14. do 16. jula.


14-04-2018 14:08 Ratni izveštaji Sirija / Irak Izdvojeno Svet Planeta\nNakon agresije SAD i njenih saveznika protiv Sirije, predsednik Bašar el Asad je pozvao svog sirijskog kolegu i saveznika Hasana Rohanija.\nAsad i Rohani (Foto: SANA)\nRohani je u telefonskom razgovoru potvrdio iransku poziciju po pitanju Sirije i njenog naroda, i izrazio je uverenost da agresija neće oslabiti rešenost sirijskog naroda u njegovoj borbi protiv terorizma. Predsednik Asad je Rohaniju ispričao o detaljima agresije, i o tome kako je napad bio odbijen. On je naglasio da se to desilo posle toga kada su zapadne kolonijalne države, pokrovitelji terorizma, shvatile da su izgubile kontrolu i istovremeno osetili da su izgubili poverenje svojih naroda i celog sveta. Asad je naglasio da se agresija dogodila posle tooga, kada teroristi nisu uspeli da ostvare svoje zlonamerne ciljeve, te su zbog toga SAD, Francuska i Velika Britanija krenule u agresiju protiv Sirije. Asad je potvrdio Rohanijeve reči da ovaj napad dodatno stimuliše Siriju i njen narod u nastavku borbe protiv terorizma i njegovoj likvidaciji na svakom pedlju zemlje. Koliko tomahavk raketa su Sirijci uništili, pogledajte OVDE. Izvor: Pravda\nAgresija na Siriju


Tender za EPS - Istinomer\n„Do kraja marta (2010.) trebalo bi da znamo koje će se kompanije kvalifikovati za drugu fazu izbora strateških partnera. Posle toga će izabrane firme sastavljati svoje ponude i dostavljati ih EPS-u, što bi trebalo da traje do oktobra. Pobednike na tenderu trebalo bi da imamo do kraja ove (2009.) godine.“\nKada je tender za izgradnju elektrana u Kolubari B i TENT-u raspisan u januaru 2009, interesovanje za taj projekat pokazalo je 26, odnosno 27 stranih investitora. Investitori, međutim, ni danas nisu odabrani.\nDušan Živković, direktor EPS-a za investicije, objasnio je da je realizacija tendera pomerena jer projekat, kako je rekao, nije dobro pripremljen. On je, ipak optimista i daje novi rok za pronalaženje investitora.\n„Tenderi za ove termoelektrane su raspisani početkom godine, očekujemo da ćemo krajem ove ili u januaru 2010. dobiti ponude zainteresovanih kompanija i krenuti u pregovore o strateškom partnerstvu.“\nNIN, 26. 11. 2009. godine\nKrajem prošle godine direktor EPS-a Dragomir Marković je najavio produženje roka za dostavljanje ponuda na tender do aprila ili maja 2010.\n„Očekujemo da će strateški partneri biti izabrani do juna 2010. godine, nakon čega će uslediti ugovaranje.“\nBlic, 25. 4. 2010. godine\nI pored toga što je interesovanje za tender pokazao veliki broj investiora, Vlada danas nema ni jednu ponudu za učešće u tenderu.\nKao razlog za odustajanje od tendera u Ministarstvu energetike danas navode svetsku ekonomsku krizu.\n„Vlada je obavila sve sa svoje strane, ali izgleda da novca nemaju ni najveće energetske kompanije. Očekujemo da se partneri izaberu uskoro, za oko dva meseca.“\nPre nešto više od godinu dana, međutim, direktor EPS-a je smatrao da ekonomska kriza neće bitno uticati na tender.\n„Kriza će imati negativnog uticaja, bilo bi bolje da se sve ovo radilo pre dve godine, ali mogući su i pozitivni efekti – skraćenje rokova izgradnje i isporuke opreme zbog drastičnog opadanja novih i povlačenja starih narudžbina, a pale su i cene bakra i čelika.“\nVečernje novosti, 19. 1. 2009. godine\nBudući da Vlada smatra Elektroprivredu Srbije nacionalnim blagom, a strane investicije izuzetno značajnim za privredu, Istinomer ovakav odnos prema tenderu za EPS smatra neodgovornim, a obećanje direktora ocenjuje kao „krenuli pa stali“.\nekonomska kriza EPS tender Kolubara gradnja termoelektrane TENT


VELIKA ŠTETA: Srbija bez Ilićeve i Sinančevića na SP u Areni! - Atletika, Ostali sportovi, Top News, Vesti\nVELIKA ŠTETA: Srbija bez Ilićeve i Sinančevića na SP u Areni!\nHotSport 15.03.2022., 15:14\nDvoje predstavnika Srbije otkazala učešće!\nSvetsko atletsko prvenstvo u dvorani startuje za tri dana u beogradskoj Areni i okupiće preko 1500 učesnika, što sportista što trenera i članova timova. Dres Srbije trebalo je da brani 15 takmičara, ali se taj broj smanjio na 13 usled otkaza dvoje srpskih atletskih vedeta.\nUprkos ogromnoj želji da uzme učešće na svetskoj smotri atletičara u Beogradu i i radu na oporavku od povrede, srpski i balkanski rekorder u bacanju kugle, Armin Sinančević, ipak je morao da odustane od ovog takmičenja.\nSlična situacija zadesila je i našu mladu šampionku Ivanu Ilić, koja je za Svetsko prvenstvo u sprskoj prestonici dobila specijalnu pozivnicu od Svetske atletike kao jedna od najvećih mladih atletskih nada. Sprinterka na 60 metara otkazala je učešće na samo tri dana do početka takmičenja jer je dobila boginje što je sprečava za bilo kakve aktivnosti.\nSrbija će se svetu na planetanoj smotri atletičara u beogradskoj Areni od 18. do 20. marta 2022. predstaviti sa 13 asova: Ivana Vuleta, Asmir Kolašinac, Maja Ćirić, Elzan Bibić, Boško Kijanović i Anja Lukić koji su do plasmana na SP Beograd 2022. stigli ostvarivši norme na takmičenjima koji su bili kvalifikacioni, dok je preostalih sedam atletičara Srbije na osnovu ostvarenih dobrih rezultata tokom sezone dobilo specijalne pozivnice od strane Svetske atletike (Luka Trgovčević, Milana Tirnanić, Jovana Ilić, Aleksa Kijanović, Angelina Topić, Lazar Anić i Milica Gardašević).\nArmin SinančevićatletikaBeogradIvana IlićSrbijaSrpski atletski savezsvetsko prvenstvo u atletici\nPrethodna vest DUŠAN ĐORĐEVIĆ ZA HS: ‘Svaka utakmica je posebna bitka! Nema veće motivacije za igrače od duela sa Partizanom i Zvezdom’\nSledeća vest ĐOKOVIĆ NASTUPA U MONTE KARLU: Specijalne pozivnice pripale veteranima!\nDUŠAN ĐORĐEVIĆ ZA HS: ‘Svaka utakmica je posebna bitka! Nema veće motivacije za igrače od duela sa Partizanom i Zvezdom’\nĐOKOVIĆ NASTUPA U MONTE KARLU: Specijalne pozivnice pripale veteranima!


NALED: Više od polovine privrednika u Srbiji smatra da su loši uslovi poslovanja - Radio Luna\nRadio Luna 26/03/2019\nViše od polovine privrednika u Srbiji smatra da su uslovi poslovanja loši, pokazalo je istraživanje Nacionalne alijanse za lokalni eknomski razvoj (NALED) o stavovima o sivoj ekonomiji.\nDa su uslovi dobri smatra 45 odsto anketiranih privrednika, sedam odsto se izjasnilo da su uslovi veoma dobri, dok 14 odsto smatra da veoma loši.\nAnketirana su 252 preduzeća u periodu od 18. decembra prošle godine do 24. januara ove godine,a istraživanje o stavovima privrednika je pomogla organizacija Nemačka saradnja (GIZ).\nPolovina privrednika se izjasnila da su u 2018. ostvarili veće prihode nego prethodne godine. Dvostruko više privrednika nego 2017. istaklo je da su se uslovi poslovanja popravili u prethodnih godinu dana, polovina smatra da nije bilo promene, a četvrtina da su uslovi lošiji.\n“Uvodjenje e-uprave i e-poslovanja se i dalje navodi kao oblast u kojoj je postignut najveći napredak u prethodnoj godini”, kazao je na konferenciji za novinare Ivan Radak zadužen u NALED-u za odnose sa javnošću.\nPo oceni privrede, svaka peta firma u Srbiji posluje u sivoj zoni. Preko tri četvrtine privrednika veruje da se obim sive ekonomije smanjio u prethodnih godinu dana, kako u sopstvenoj delatnosti tako i u Srbiji generalno, što predstavlja znatno viši procenat u odnosu na decembar 2017. godine (68 odsto).\n“Gradjevinarstvo se ističe kao oblast u kojoj je siva ekonomija najzastupljenija, što navodi svaki drugi privrednik. Siva ekonomija je, po oceni privrednika, u većoj meri zastupljena i u trgovini, ugostiteljstvu, kao i u advokatskim uslugama”, kazao je Radak\nDodao je da se visoki porezi i doprinosi na zarade ističu u prvi plan kao glavni uzrok sive ekonomije i to u znatno većoj meri u poredjenju sa decembrom 2017. godine. Slede nedostatak finansijskih sredstava i povoljnih kredita i parafiskalni nameti i nevidljive takse i naknade.\nNajveću štetu usled poslovanja konkurenata u sivoj zoni predstavlja obaranje cena usled nelojalne konkurencije, a u znatno manjoj meri i smanjenje prometa i otežano plasiranje proizvoda na tržištu.\n“Dok gotovo svi anketirani privrednici ističu da svojim zaposlenima uplaćuju pune doprinose, preko četvrtine zaposlenih (27 odsto) ističe da se u njihovoj delatnosti zaposlenima doprinosi isplaćuju delimično ili im se uopšte ne uplaćuju”, istakao je Radak i naveo da svega pet odsto privrednika priznaje da ima manjih ili većih poteškoća sa uplatom pripadajućih poreza i doprinosa na zarade zaposlenih.\nIstraživanje je pokazalo da skoro dve trećine privrednika dobro ocenjuje efikasnost postojećeg sistema kažnjavanja, dok sa druge strane trećina ističe da nije efikasan, kao i da svaki drugi privrednik veruje da će preduzeće koje neformalno posluje biti otkriveno, svaki četvrti da će otkriveno preduzeće biti kažnjeno, a manje od petine veruje da će ta kazna biti naplaćena.\nPredstavnici NALED-a su kazali da je u toku izrada novog Akcionog plana za suzbijanje sive ekonomije za 2019. i 2020. i očekuje se da ga vlada Srbije usvoji do kraja marta.\nKako je kazao potpredsednik Savez za fer konkurenciju Igor Lončarevića, Akcioni plan će se sastojati iz pet ciljeva, 36 mera i 132 aktivnosti, a pored primene mere na jačanju inspekcijskog nadzora i reformi Poreske uprave posebno će se pratiti rad na primeni mera za unapredjenje uslova za legalno poslovanje.\nLončarević je rekao da je program za suzbijanje sive ekonomije doneo najviše pomaka u reformi inspekcija kao i uvodjenju poreskih olakšica za početnika u poslovanju, a veliki uspeh je bio i uvodjenje elektronskih prijava sezonskih radnika.\n“Prema podacima Poreske uprave od početka rada portala prijavljeno je 4.500 radnika koji su bili angažovani više od 42.000 dana dok su 2017. sklopljeni ugovori sa tek 3.500 radnika”, rekao je Lončarević.\nNaveo je da su mere na kojima privreda insistira dalje smanjenje poreskog opretećenja zarada jer je ukidanje doprinosa za nezaposlenost na teret poslodavca nedovoljna korak za rasterećenje privrede.\n“Potrebno je da se radi na ukidanju parafiskalnih nameta i uspostavljanju javnog elektronskog registra neporeskih nameta koji bi omogućio da gradjani i privreda ne moraju da plate ni jednu taksu i naknadu ukoliko ona nije zavedena u taj registar koji odobrava Ministarstvo finansija”, rekao je Lončarević.\nKako je dodao, privrednici se zalažu za dalje proširenje obuhvata mere poreskog oslobodjenja za preduzetnike kao i proširenje elektronske registracije zaposlenih u poljoprivredi na oblast gradjevinarstva, turizma i kućnih poslova.\n“Neophodno je da se u ovoj u sledećoj godini završi prelazak na sistem digitalne fiskalizacije i uvede sistem elektronskih nabavki i elektronskih faktura, kao bi se optimizovale te procedure za privredu i stimulisala bezgotovinska paćanja”, kazao je Lončarević.\nAsfaltirali krak sevojničke ulice


DOBRO DOŠLI: Deca sa Kosova i Metohije stižu u posetu Zrenjaninu\nDeca sa Kosova i Metohije biće gosti Zrenjanina u subotu, 24. avgusta. Njima će domaćin biti Crveni krst Zrenjanin, koji je i najavio posetu ovih mališana.\nČetrdesetpetoro dece osnovnoškolskog uzrasta, u pratnji vaspitača i predstavnika opštinske uprave, ustanova i institucija opštine Ranilug, boraviće u jednodnevnoj poseti našem gradu, i to u okviru četvorodnevne posete Novom Sadu.\nDeca Kosovskog pomoravlja su gosti Crvenog krsta Zrenjanin već četvrtu godinu za redom.\nPročitajte još: Grad će i ove godine obezbediti besplatne đačke torbe za prvake\n„Imajući u vidu koliko deci iz Kosovskog pomoravlja znači ova poseta, želimo da im predstavimo grad Zrenjanin, njegove kulturne znamenitosti i prirodnu baštinu, kao i da im priredimo prijatne trenutke tokom boravka ovde. S obzirom na to da nemamo predviđen budžet za ovu vrstu aktivnosti, samo zahvaljujući ljudima dobre volje uspevamo deci da obezbedimo ručak, poklone i prijatne trenutke u našem gradu“, saopštio je Crveni krst Zrenjanin.\nPlanom posete je predviđeno da doček gostiju bude upriličen u prostorijama Crvenog krsta od 10 časova. Potom sledi šetnja centrom grada, uz pratnju vodiča, i odlazak na sladoled. Deca sa Kosova i Metohije će zatim posetiti dvorac „Kaštel Ečka“, gde će im biti poslužen ručak. Naposletku, posetiće Aviv Park Zrenjanin i otići u bioskop CineStar na projekciju filma.\nTagoviCrveni krst Zrenjanin deca društvo Kosovo poseta


Žabalj - Opština Žabalj dobitnik priznanja "Bees Award" - Војводина News\nBožić: “Ulaganje u poboljšanje energetske efikasnosti višestruko se isplati”\nNa četvrtoj biznis konferenciji “BEES 2016” koja je održana 15. decembra u Sava centru u Beogradu, Opština Žabalj dobila je priznanje “BEES AWARD 2016”. Ovo priznanje se dodeljuje kompanijama, lokalnim samoupravama i finansijskim institucijama koje su investiranjem u projekte energetske efikasnosti i obnovljivih izvora energije, uticale na smanjenje potrošnje energije ili zamenu konvencionalnih izvora obnovljivim izvorima energije, dokazale jasnu opredeljenost ka unapređenju, razvoju i integraciji energetske efikasnosti i istovremeno doprinele poboljšanju energetske nezavisnosti.\nNagradu je u ime Opštine Žabalj primio predsednik Opštine Čedomir Božić. Božić je istakao da ulagaganje u poboljšanje energetske efikasnosti i ulaganje u obnovljive izvore energije predstavlja ulaganje koje se višestruko isplati.\n-Svedoci smo da potreba za energijom u savremenom društvu raste iz dana u dan. Kako bismo podmirili sve veću potrebu, a istovremeno i očuvali životnu sredinu, moramo se više okrenuti obnovljivim izvorima energije, ali istovremeno moramo i smanjiti potrošnju energije. Resursi konvencionalnih izvora energije su ograničeni i moramo se odgovorno ponašati prema njima. Upravo smanjenjem potrošnje energije produžavamo vreme eksploatacije konvencionalnih izvora i dajemo vremena da obnovljivi izvori energije polako zauzmu njihovo mesto. Kada smo razmišljali o realizaciji projekta rekonstrukcije javne rasvete imali smo u vidu potrebu da se smanji potrošnja električne energije. Opština Žabalj je prva u Srbiji realizovala projekat rekonstrukcije javne rasvete kroz model javno-privatnog partnerstva. Za budžete malih lokalnih samouprava, kao što je lokalna samouprava Žabalj, model javno-privatnog partnerstva je šansa da se realizuju veliki projekti i da budžeti ne trpe preveliko opterećenje. Kroz ovaj projekat stara i dotrajala ulična rasveta koja je bila veliki potrošač električne energije, koja se često kvarila i iziskivala ne tako male troškove popravke, zamenjena je najsavremenijom LED rasvetom. Pored značajne uštede u potrošnji električne energije, što je višestruko korisno, građani opštine Žabalj sada imaju neuporedivo kvalitetnije osvetljenje – rekao je Božić.\nBiznis konferencija “BEES 2016” ove godine održana je pod sloganom “Kako privući nove investicije u energetskom sektoru – projekcije do 2020” i okupila je preko 400 učesnika iz zemlje i inostranstva. Između ostalih, konferenciji su prisustvovali i predstavnici relevantnih institucija iz Evropske unije, Rusije, Kine, donosioci odluka iz preko 50 kompanija i mnogi drugi.